প্রকাশিত: ১১ মার্চ ২০১৭ - ১১:৫৫\nঅনলাইন ডেস্ক: ফাগুন মাসেই গ্রীষ্মকে পাশ কাটিয়ে একি বর্ষার উৎপাত! শুক্রবার রাত থেকেই যেন বর্ষার ঢল শুরু হয়েছে, আজ শনিবারও থেমে থেমে চলছে। এছাড়া কোথাও কোথাও শিলাবৃষ্টি ও বজ্রবৃষ্টিও হয়েছে। এই বৃষ্টিতে নগরবাসী ভ্যাপসা গরম থেকে কিছুটা হলেও স্বস্তি পেয়েছে। বৃষ্টির কারণে ধুলোবালি থেকেও নিস্তার পেয়েছে রাজধানীবাসী। সেই সাথে অফিসগামী মানুষজনের দুর্ভোগও কম হয়নি!\nআবহাওয়া অধিদফতর এক সতর্কবার্তায় জানিয়েছে, লঘুচাপের বর্ধিতাংশ উত্তর-পূর্ব বঙ্গোপসাগর পর্যন্ত বিস্তৃত রয়েছে। এর প্রভাবে উত্তর বঙ্গোপসাগর এলাকায় গভীর সঞ্চালনশীল মেঘমালা তৈরি অব্যাহত রয়েছে। উত্তর বঙ্গোপসার, বাংলাদেশের উপকূলীয় এলাকায় এবং সমুদ্র বন্দুরসমূহের ওপর দিয়ে ঝড়ো হাওয়া বয়ে যেতে পারে।\nঢাকায় বাতাসের গতিবেগ দক্ষিণ ও দক্ষিণ-পূর্ব দিক থেকে ঘণ্টায় ১০-১৫ কিলোমিটার, যা উত্তর ও উত্তর-পশ্চিম দিক থেকে অস্থায়ীভাবে দমকা হাওয়ারূপে ঘণ্টায় ২৫ থেকে ৩৫ কিলোমিটার বেগে বয়ে যাচ্ছে।\nএ কারণে চট্টগ্রাম, কক্সবাজার, মংলা ও পায়রা সমুদ্রবন্দরকে ৩ নম্বর স্থানীয় সতর্কতা সংকেত দেখাতে বলা হয়েছে শুক্রবারের আবহাওয়ার বুলেটিনে। সেই সঙ্গে মাছ ধরার নৌকা ও ট্রলারগুলোকে পরবর্তী নির্দেশ না দেওয়া পর্যন্ত উপকূলের কাছাকাছি থাকার পরামর্শ দেওয়া হয়েছে।\nআবহাওয়ার পূর্বাভাসে বলা হয়েছে, ঢাকা, ময়মনসিংহ, রাজশাহী, রংপুর, খুলনা, বরিশাল, চট্টগ্রাম ও সিলেট বিভাগের বিভিন্ন স্থানে শনিবার অস্থায়ী দমকাসহ ঝড়-বৃষ্টি অথবা বজ্রঝড় হতে পারে।\nরোববার পর্যন্ত এমন আবহাওয়া বিরাজ করতে পারে বলেও পূর্বাভাস দিয়েছে আবহাওয়া অধিদফতর।


বিয়ে করেছেন রাখি! – NewsBay24.Com\nHome / বিনোদন / বিয়ে করেছেন রাখি!\nবলিউডের অন্যতম বিতর্কিত অভিনেত্রী রাখি সাওয়ান্ত। মাঝে মধ্যে নতুন নতুন ঘটনার জন্ম দিয়ে আলোচনায় আসেন তিনি। কয়েকদিন আগেই যিনি অভিযোগ করেছিলেন অভিনেত্রী তনুশ্রী দত্ত তাকে ধর্ষণ করেছেন। এরপর গণমাধ্যমের খবরে আসেন। এর আগে ভারতের প্রধানমন্ত্রী নরেন্দ্র মোদির সঙ্গেও ড্যান্স করতে চেয়েছিলেন। সবশেষ সামাজিক যোগাযোগ মাধ্যমের তারকা দীপক কালালের সঙ্গে বিয়ের ঘোষণা করেন রাখি। তবে এবার শোনা যাচ্ছে, এক প্রবাসী ভারতীয়ের সঙ্গে মুম্বাইয়ের এক পাঁচ তারা হোটেলে বিয়ের কাজ সেরেছেন। এটা তার দুই নম্বর বিয়ে। সংবাদমাধ্যম প্রকাশিত খবর অনুযায়ী, মুম্বাইয়ের জে ডবিস্নউ ম্যারিয়ট হোটেলে গোপনে বিয়ের পর্ব শেষ করেছেন রাখি। শোনা যায়, দীপক কালাল নন অন্য কাউকে বিয়ে করছেন। ২৮ জুলাই কয়েকজন ঘনিষ্ঠদেরজনদের উপস্থিতিতে এই শুভ কাজ হয়।\nসম্প্রতি গুজব উঠেছে ‘ছেলেধরা’, বের হয়েছে দেশে আর তারই পরিপ্রেক্ষিতে গণপিটুনিতে মানুষ হত্যা এক ভয়াবহ আকার ধারণ করেছে। গণপিটুনির এই তালিকায় বাকপ্রতিবন্ধী, ভিক্ষুক, উচ্চ শিক্ষিত নারী কেউ বাদ যাচ্ছে না। এই গুজবের কাছে আমরা কেউ নিজেকে নিরাপদ ভাবতে পারছি না। কখন কে-কাকে বলিরপাঁঠা বানায় কেউ জানে না। সম্প্রতি এক দম্পতি রাস্তায় ঝগড়া করে একে আপরকে ছেলেধরা বলার ফলে দুজনেই গণপিটুনির শিকার হয়েছেন। হায় বিবেকবোধ!\nTags বিয়ে করেছেন রাখি!\nPrevious শুভ জন্মদিন ববিতা\nNext কে হচ্ছেন ‘মিস্টার ওয়ার্ল্ড বাংলাদেশ’


কাল ভোট বাংলাদেশে। অামরা মুসলমানরা কি চাই? — Steemit\nকাল ভোট বাংলাদেশে। অামরা মুসলমানরা কি চাই?\nmizan570 (53)in #life •3years ago\nকাল ভোট (৩০ এ ডিসেম্বর ২০১৮), আমাদের সংসদ নির্বাচন ভোটের মাধ্যমে সরকার পরিবর্তন হবে বা নতুন সরকার আসবে এই আশা। ৯০℅ শতাংশ মুসলমান অামরা কি চাই?\nযদিও সরকার পরিবরতন একমাত্রই আল্লাহতায়ালার হাতের মধ্যে এইখানে ভোট গৌন, কারন পবিত্র কুরান শারিফে আল্লাহতায়ালা বলতেছেন,"\nবলুন ইয়া আল্লাহ! তুমিই সার্বভৌম শক্তির অধিকারী। তুমি যাকে ইচ্ছা রাজ্য দান কর এবং যার কাছ থেকে ইচ্ছা রাজ্য ছিনিয়ে নাও এবং যাকে ইচ্ছা সম্মান দান কর আর যাকে ইচ্ছা অপমানে পতিত কর। তোমারই হাতে রয়েছে যাবতীয় কল্যাণ। নিশ্চয়ই তুমি সর্ব বিষয়ে ক্ষমতাশীল"\nযেই আসুক আমরা চাই দেশের মানুষের শান্তি, ইসলামের উন্নতি অর্থাৎ ইসলামী ভাবধারা নিয়ে মানুষ চলতে পারে যদিও এই দেশে কোন ইসলামী আইনকানুন নাই দেশ মুসলমানের আইন চলে ব্রিটিশের। আর আমাদের দেশে ইসলামি সরকার আসার কেয়ামত পর্যন্ত ইনশাআল্লাহ সম্ভাবনা নাই, আপনারা হয়তো বলবেন কিভাবে আমি এইতো বড় কথা বলে ফেল্লাম কারন আমি বাংলাদেশিদের হাড়ের মজ্জা বুঝি।\nআমি বলছি একটু ৈধর্য্য ধরুন, ধরুন এক লক্ষ বাঙালী কোনো ওয়াজ মাহফিলে শরিক হলো ওয়াজের মাঝখানে হুজুর জিজ্ঞাসা করলো এই দেশে আপনারা ইসলামি শাসন চান কিনা? সবাই এক আওয়াজে বলবে হ্যাঁ, চাই চাই এবং শ্লোগান দিবে ইসলামী শাসন জিন্দাবাদ, দ্বীন ইসলাম জিন্দাবাদ। হুজুরও খুশি, সবাই খুশি কিন্তু যখন ভোটের সময় হবে ভোট কেন্দ্রে গিয়ে সিল দিবে নৌকা বা ধানের শীষে, সামান্য কিছু লাঙ্গলে। কেউই অন্য মার্কায় সিল দিবে না দুই একজন ছাড়া তাহলে কিভাবে আসবে ইসলামী শাসন? ভোটের সময় অামরা নারী নেতৃত্বের ছায়াতলে আশ্রয় গ্রহন করি। আলেমদের মুখে শুনেছি, "আল্লাহ ততক্ষন পর্যন্ত কোনো জাতির ভাগ্য পরিবর্তন করেন না যতক্ষণ পর্যন্ত তারা নিজেরা চেষ্টা না করে "\nচেষ্টা করাতো আমার জিম্মায়। এমনকি যদি সরকারের উপর মহলে আমাদের পরিচিতি থেকে থাকে তখনও বলি না বা আলোচনাও করি না যে দেশে ইসলামী শাসন দরকার। হাত তুলি আর শ্লোগান দেয় শুধু ওয়াজ মাহফিলে এই পর্যন্তই, খুশি করি শুধু হুজুররে। যা হোক আমাদের ভিতর আর বাহির এক হওয়া চাই তাহলে না মুমিন, এর বিপরীত চরিত্র মুনাফিকের চরিত্র। আল্লাহ আমাদের মুনাফিকের চরিত্র থেকে হেফাজত করুন।\nকম ছে কম এতোটুকুতো করতে পারি যে দুই রাকাত নফল নামাজ পড়ে আল্লাহের কাছে বলি যাদের দ্বারা ইসলামের উপকার হবে তাদের ক্ষমতায় বসান আল্লাহও আমার ভিতরটার অবস্থা দেখুক যদিও তিনি সব কিছু জানেন।\nPlease Follow, Upvote & Resteem for @mizan570\n#busy #vote #dhaka #bangladesh\n3 years ago in #life by mizan570 (53)\n@mizan570 purchaseda27.30% vote from @promobot on this post.\nyou just receiveda10.90% upvote from @steemhq - Community Bot!


Why would there beaseparate law in the country for the Muslim Community - Anandabazar\nWhy would there beaseparate law in the country for the Muslim Community\n৩ অগস্ট, ২০১৯, ০৪:২৩:৩১\nশেষ আপডেট: ৩ অগস্ট, ২০১৯, ০৪:৩৫:০৬\nমুসলিমদের জন্য দেশে কেন ভিন্ন আইন হবে?\nবিজেপি সরকার এমন ভাবে কৃতিত্ব জাহির করছে, যেন দেশের সমস্ত বিবাহ বিচ্ছিন্ন মহিলাদের কর্মসংস্থানের এবং ভরণপোষণের ভার সরকার একাই গ্রহণ করছে! লিখছেন আবু তাহের\nতিন তালাক নিয়ে বিতর্কের অন্ত নেই। ৩০ জুলাই সংসদের উচ্চকক্ষ অর্থাৎ রাজ্যসভায় যে বিল পাস হয়েছে, তাতে শিলমোহর দিয়েছেন রাষ্ট্রপতি রামনাথ কোবিন্দ। মুসলিম মহিলাদের অধিকার রক্ষার স্বার্থে তাৎক্ষণিক তিন তালাককে অবৈধ ঘোষণা করা হয়েছে, যা ‘প্রোটেকশন অফ রাইটস অন ম্যারেজ’ নামে বৈধতা পেয়েছে। সংসদের এই সিদ্ধান্তকে স্বাগত জানানো দেশের প্রতিটি নাগরিকের কর্তব্য। কিন্তু আইন প্রণয়নের কারণ এবং তার পরবর্তী পর্যায়ে সেই আইনের ফায়দা হাসিলের জন্য যদি কোনও রাজনৈতিক দল প্রচারে নেমে পড়ে, তা কখনওই অভিপ্রেত নয়।\nকোনও একটি বিষয়ে বিতর্ক ভাল। তাতে একটি সামাজিক প্রথার বিবর্তন এবং পরিবর্তন ও পরিবর্ধন সম্ভব হয়। দেশের হাতে সেই পরিসর রয়েছে। সংবিধান সংশোধনের সুযোগও রয়েছে মানুষের কল্যাণের কথা ভেবে। মুসলিম মহিলাদের অধিকার রক্ষার জন্য আলাদা করে কোনও আইন পাশ করানোর প্রয়োজন রয়েছে কি? মুসলিমদের জন্য দেশে কেন ভিন্ন ধরনের আইন তৈরি করতে হবে— এই বিশেষ জায়গাটি বোঝার প্রয়োজন সর্বপ্রথম। এর পিছনে এক ও একমাত্র রাজনৈতিক ফায়দা হাসিলের চেষ্টা রয়েছে। কখনও মুসলিম তোষণ, আবার কখনও মুসলিম দমন এর মূল কারণ বলে মনে হয়। তাই ২০১৪ সালে বিজেপি সরকার মসনদে বসার পর পরই যে বিতর্ক মাথা চাড়া দিয়ে ওঠে, তা হল— তিন তালাক প্রসঙ্গ। তিন তালাক কথাটির আভিধানিক এবং ব্যাপক অর্থ কী, তা আমাদের জেনে নেওয়ার প্রয়োজন ছিল। তা আমরা হিন্দু-মুসলিম নির্বিশেষে অনেকেই করিনি। আর সেখান থেকে অযাচিত বিতর্কের সৃষ্টি, ভুল বোঝাবুঝি। ইসলাম ধর্মে তিন তালাক বলে যে কথাটি রয়েছে তার সঙ্গে তাৎক্ষণিক তিন তালাকের আকাশপাতাল ফারাক। মন গড়া কথা না বলে ইসলাম ধর্মে যেটুকু রয়েছে সেটুকু বলতে চাই।\n‘‘যদি কোনও স্ত্রী স্বামীর অধিকার আদায় না করে; বরং উচ্ছৃঙ্খল জীবনযাপন করতে অভ্যস্ত হয়, তা হলে স্বামীর দায়িত্ব হল তাকে সংশোধনের সর্বাত্মক চেষ্টা করা। তালাক দেওয়ার আগে ইসলামে কয়েকটি পদক্ষেপের কথা বলা হয়েছে। স্বামী সেগুলি অনুসরণ করবে। তার পরেও যদি স্ত্রীর মধ্যে কোনও পরিবর্তন না আসে, তা হলে চূড়ান্ত ফয়সালা তালাক দেওয়ার পথ বেছে নিতে পারবে।\nউপরে বর্ণিত ব্যাখ্যার সঙ্গে সংবিধানের আইনের মতপার্থক্য থাকতেই পারে। কিন্তু যে বিষয়টি নিয়ে বিতর্ক, সেই তাৎক্ষণিক তিন তালাক ইসলামে জায়েজ আছে—এমনটা কিন্তু নয়। স্বামী এবং স্ত্রীর পরস্পরের সঙ্গে মনোমালিন্য হলে একে অপরের সঙ্গে আলাপ-আলোচনার মাধ্যমে হোক বা সালিশি সভার মাধ্যমে—বিবাহ বিচ্ছেদ সম্পন্ন করতে পারে। তবে দীর্ঘ প্রক্রিয়ার মাধ্যমে। সে ব্যাপারে কোনও নিষেধাজ্ঞা নেই।\nপ্রশ্ন হল ইসলামে যেখানে বিবাহ বিচ্ছেদের এই প্রক্রিয়া ধারাবাহিক ভাবে নিরবিচ্ছিন্ন পদ্ধতিতে হওয়ার কথা, সেখানে হঠকারী সিদ্ধান্তের বশে কোনও পুরুষ তার স্ত্রীকে বিবাহের স্বীকৃতি দিতে অস্বীকার করলে তা ইসলামের দৃষ্টিতে কখনওই গ্রহণযোগ্য হবে না। প্রত্যেকটি ধর্মের এক একটি বিধান থাকবে এটা খুব স্বাভাবিক।\nইসলামের বিধান যে রাষ্ট্রকে মেনে চলতে হবে এর কোনও মানে নেই। রাষ্ট্র স্বাধীন এবং স্বয়ং সম্পূর্ণ। রাষ্ট্রের ক্ষমতা রয়েছে দেশের জনগণকে ঠিক পথে চালিত করার জন্য আইন প্রণয়ন করা এবং তার পুনর্বিবেচনা করার। গণতান্ত্রিক ধর্মনিরপেক্ষ দেশের আইন বিভাগ শুধু ইসলাম কেন, কোনও ধর্মকেই অনুসরণ করতে বাধ্য নয়। তা হলে তাৎক্ষণিক তিন তালাক প্রথা যেখানে কোনও অস্তিত্বই নেই, সেখানে আলাদা করে এই বিল পাস করানোর কোনও প্রয়োজন আছে কি? বরং দেশে অর্ধেকের বেশি মানুষ অপুষ্টির কারণে ব্যাধিতে ভুগছে, হাজার হাজার কৃষক ঋণের দায়ে জর্জরিত হয়ে আত্মহত্যা করতে বাধ্য হচ্ছে, স্বাস্থ্য, শিক্ষা আর বাসস্থানের মতো অধিকার থেকে বঞ্চিত রয়েছে কোটি কোটি মানুষ। আগে তাদের কথা ভেবে দেখা উচিত ।\nবিবাহ বিচ্ছিন্ন মহিলাদের কর্মসংস্থানের ব্যবস্থা এবং তাদের ভরণপোষণের জন্য স্বনির্ভর করার ব্যবস্থা— এগুলি রাষ্ট্রের হাতে রয়েছে। সে সব নিয়ে ভাবলেই বরং কাজের কাজ হত। তাৎক্ষণিক তিন তালাক নিয়ে এত এত মানুষের মধ্যে রোজ নিচু পর্যায়ের বিতর্ক তৈরি হয়েছে যে, সেখান থেকে ধর্মীয় মেরুকরণের মতো কাজে ঘৃতাহুতি দিয়েছে উভয় পক্ষই। সেই জায়গায় দাঁড়িয়ে মনে হয়, রাষ্ট্র একটি ধন্দের মধ্যে রাখতে চেয়েছে সাধারণ মানুষকে। তাৎক্ষণিক তিন তালাক কথাটি তাই সোনার পাথরবাটি ছাড়া আর কিছু নয়। কিন্তু এই কথাও বা অস্বীকার করি কী করে যে, এরকম বহু দম্পতির ভবিষ্যৎ নষ্ট হয়েছে এরকম একটি ভুল ব্যাখ্যার কারণেই।\nবাস্তব একটি উদাহরণ দিলে বিষয়টি পরিষ্কার হবে। স্বামী-স্ত্রীর প্রচণ্ড মনোমালিন্যের সময়ে স্বামী রাগের বশে তার স্ত্রীকে তিন বার তালাক শব্দটি উচ্চারণ করে। কিছুক্ষণ পরে সেই পুরুষ আফসোস করতে থাকে, কারণ তাকে সমাজ শিখিয়েছে যে কোনও অবস্থাতেই একসঙ্গে তিন বার তালাক বললেই বিবাহ বিচ্ছেদ ঘটে যায়। কিন্তু এ কোন দেশি আইন! যেখানে স্বামী-স্ত্রীর তীব্র চাওয়াপাওয়া তুচ্ছ করে বিবাহ বিচ্ছেদ ঘটবেই, যেহেতু স্বামী এক সঙ্গে তিন বার তালাক শব্দটি উচ্চারণ করে ফেলেছে! ইসলাম একেই মান্যতা দেয়।\nসে ক্ষেত্রে সমাজের যারা একটু শিক্ষিত, মুসলিম-সমাজ যাদের মান্যতা দেয়— সেই মৌলবীদের উচিত ছিল আসল জিনিস বুঝিয়ে দেওয়া। কিন্তু তা না করে তিমিরেই রাখা হয়েছিল মুসলিম সমাজের একটা বড় অংশকে। আজ যারা তাৎক্ষণিক তিন তালাক বিরোধী বিল পাস হওয়া নিয়ে লাফালাফি করছে, তারা আসলে রাজনৈতিক ফায়দা বুঝতে পারছে না।\nঅনেককে বলতে শোনা যাচ্ছে বিজেপি এসে এই বিল পাস করাল। এত দিন কারও পক্ষে সম্ভবপর হয়নি। সম্ভবপর হয়নি— কারণ, এর আগের সরকারও নিজেদের ভোট ব্যাঙ্ক বাড়ানোর জন্য মুসলিমদের ঘাঁটাতে যায়নি। আবার, বিজেপি সরকার এমন ভাবে নিজেদের কৃতিত্ব জাহির করতে চাইছে যেন, দেশের সমস্ত বিবাহ বিচ্ছিন্ন মহিলাদের কর্মসংস্থানের এবং ভরণপোষণের ভার সরকার একাই গ্রহণ করছে! এমন হলেও না হয় বোঝা যেত, কাজের কাজ কিছু হয়েছে।\nসংসদের কিছু সদস্যদের তিন তালাক বিরোধী বিলের প্রতিবাদ করে ভোট দেওয়াটাও এক ধরনের মূর্খামি ছাড়া আর কিছুই নয়। যাঁরা সাংবিধানিক এই বিলের বিরুদ্ধে মতামত প্রদান করেছেন, তাঁরা যে আরেক ধাপ এগিয়ে অন্ধকারের মধ্যে বিচরণ করছেন, তাতে সন্দেহের কোনও অবকাশই নেই।\nআরেকটি বিষয়। সঙ্ঘ পরিবারের অনেকে ইতিমধ্যে প্রচার করতে শুরু করেছে যে, এই বিল বিজেপির রাজনৈতিক সাফল্য। রাজা রামমোহন রায় কিংবা ঈশ্বরচন্দ্রের সতীদাহ প্রথা রদ বা বিধবা বিবাহ আইনের মতো এই বিলের প্রবক্তা নাকি স্বয়ং প্রধানমন্ত্রী নরেন্দ্র মোদী।\nকিন্তু সচেতন নাগরিক মাত্রই জানেন, সংবিধানের কোনও বিল পাস করাতে গেলে সংখ্যাধিক্যের ভোট সব সময় অগ্রগণ্য। সুতরাং, মুসলিম মহিলাদের এই বিল পাসের ফলে যদি সামান্য কিছু দুর্দশা ঘোচে, তবে তা সম্পূর্ণই সাংবিধানিক সাফল্য। কোনও রাজনৈতিক দল বা ব্যক্তির কোনও কৃতিত্ব নেই এর পিছনে।\nসব শেষে বলা জরুরি, মুসলিমদের মধ্যে কিছু সংখ্যক মানুষ এই বিলের সম্পর্কে কিছুই জানে না। তারা বরং সচেতন হোক। অকারণে বিবাহ বিচ্ছেদ এবং নারীদের লাঞ্ছনার থেকে সতর্ক হোক মুসলিম সমাজ।\nলেখক ভগবানগোলার চিকিৎসক


পেনাল্টি নিয়ে নেইমারের ক্ষোভ\nস্পোর্টস ডেস্ক : | প্রকাশের সময় : ৮ মার্চ, ২০১৯, ১২:০৭ এএম\nশেষ মিনিটে ভিএআর’র সহায়তায় পাওয়া পেনাল্টির সুবাদে পিএসজিকে হারিয়ে চ্যাম্পিয়ন্স লিগের শেষ আটে নাম লিখিয়েছে ম্যানচেস্টার ইউনাইটেড। দলের তারকা স্ট্রাইকার নেইমার ইনজুরির কারণে গ্যালারিতে বসে এই ঘটনার সাক্ষি হয়েছেন। পরে নিজের ইনস্টাগ্রাম পেজে ভিএআরে বিতর্কিত সিদ্ধান্তের ব্যাপারে ক্ষোভ প্রকাশ করেন ব্রাজিল তারকা।\nফ্রান্সের রাজধানীতে অনুষ্ঠিত ফিরতি লেগে ম্যাচের শেষ মিনিটে পাওয়া সেই পেনাল্টি থেকে ইউনাইটেডের হয়ে গোল করেন মার্কোস র‌্যাশফোর্ড। ৩-১ গোলের জয় পায় প্রিমিয়ার লিগ জায়ান্টরা। প্রথম লেগে তারা ২-০ গোলে পিছিয়ে ছিল। দুই লেগ মিলে ৩-৩ সমতা থাকলেও অ্যাওয়ে গোলের সুবিধা নিয়ে শেষ হাসি হাসে ওলে গানার সুলশারের দল।\nখেলা শেষে নিজের ইনস্টাগ্রাম একাউন্টে নেইমার লিখেছেন,‘এটা একটা লজ্জার ব্যাপার, ভিএআরে রিপ্লে দেখার দায়িত্বে তারা এমন চারজন মানুষকে রাখল, যারা ফুটবল সম্পর্কে কিছুই জানে না। এটা পেনাল্টি হয় না। বল তার পেছনের দিকে আঘাত করলে কিভাবে হ্যান্ডবল হয়!’\nপিএসজির কোচ থমাস টাচেল নেইমারের হতাশার প্রতি সহানুভুতিশীল, ‘কোন কোন সময় এমন কিছু শব্দের প্রয়োগ করা হয় যা কয়েক ঘণ্টা পর আবার ফিরিয়ে নিতে ইচ্ছে হয়। আপনারা দেখেছেন তিনি (নেইমার) কতটা হতাশার সাথে আমাদের সহায়তা করতে চেয়েছেন।’\nঅবশ্য ব্রাজিলের তারকার সঙ্গে একমত নন ম্যানচেস্টার ইউনাইটেডের কোচ সুলশার। রেফারির সিদ্ধান্তকে সঠিক বলেই মনে করেন নরওয়ের ৪৬ বছর বয়সী এই কোচ, ‘আমি ঘটনাটা বা ভিডিও দেখিনি। আমি আশা করি যে সিদ্ধান্তটা ঠিক ছিল।’\nতিনি বলেন, ‘আমি আমার দলের সদস্যদের শান্ত রাখার মাধ্যমে রেফারিকে সাহায্য করার চেষ্টা করছিলাম,ৃ কারণ এ বিষয়ে আমরা কোনোভাবেই কিছু করতে পারতাম না। আমি আশা করি, সিদ্ধান্তটা যথার্থ ছিল। আর তারা সেটাই বলেছে, তাই সম্ভবত এটা ঠিকই ছিল।’\nআবারও পিএসজির ত্রাতা নেইমার\nরিয়াল মাদ্রিদে নেইমার!\nপিএসজির ক্যাম্পে নেইমার\nনেইমার ছাড়াই কোপায় ব্রাজিলরাজ\nনেইমারকে নিয়েই বিরক্ত পিএসজি\nনেইমার গুঞ্জনে নতুন মাত্রা\nনতুন নিষেধাজ্ঞায় নেইমার\nনেইমারকে নেতৃত্বে চান না এডমিলসন\nঘুষিকান্ডে মৌসুমই শেষ নেইমারের!\nনিষিদ্ধ এমবাপে, নেইমারকে নিয়ে তদন্ত শুরু


ভারতে ৬৮ ছাত্রীর অন্তর্বাস খুলে শিক্ষকদের মাসিক পরীক্ষা! – Probashi Bangla Tv\nজয় দিয়ে শুরু কোহলির ব্যাঙ্গালুরুর\nমিশরে আড়াই হাজার বছরের পুরনো কফিন ঘিরে রহস্য\nভারতে ৬৮ ছাত্রীর অন্তর্বাস খুলে শিক্ষকদের মাসিক পরীক্ষা!\nপ্রবাসী বাংলা সংবাদ\t প্রকাশ ফেব্রু ১৫, ২০২০ ১০৭\nঋতুচক্র চলছে কি না, তা যাচাই করতে ভারতের গুজরাট রাজ্যের একটি কলেজের ৬৮ জন ছাত্রীর অন্তর্বাস খুলিয়ে পরীক্ষা করার অভিযোগ উঠেছে। লজ্জাজনক এমন অভিযোগ খতিয়ে দেখতে একটি তদন্তকারী দলও গঠন করেছে দেশটির জাতীয় মহিলা কমিশন। তারা কলেজ কর্তৃপক্ষ এবং ছাত্রীদের সঙ্গে এ ব্যাপারে কথা বলবেন বলে জানিয়েছেন।\nআনন্দবাজার পত্রিকা তাদের এক প্রতিবেদনে জানায়, গুজরাটের ভুজে শ্রী সহজানন্দ গার্লস ইনস্টিটিউট (এসএসজিআই) নামে ওই মহিলা কলেজটি পরিচালনা করেন স্বামীনারায়ণ মন্দিরের অনুগামীরা। এখানে স্নাতক স্তরে প্রায় ১৫০০ ছাত্রী পড়াশোনা করেন। তাদের মধ্যে প্রত্যন্ত এলাকা থেকে আসা ৬৮ জন ছাত্রী থাকেন হোস্টেলে। অন্তর্বাস খুলিয়ে হেনস্থার অভিযোগ তুলেছেন এই ৬৮ জন ছাত্রী।\nঅভিযোগকারীরা জানান, হোস্টেলে তাদের অনেক নিয়ম মানতে হয়। যেমন ঋতুকালীন অবস্থায় রান্নাঘর বা মন্দিরের কাছাকাছি না যাওয়া, অন্য সহপাঠীদের না ছোঁয়া ইত্যাদি।\nগত বুধবার ছাত্রীরা সেই সমস্ত নিয়ম মানছেন না বলে তাদের ভর্ৎসনা করেন হোস্টেলের ওয়ার্ডেন অঞ্জলিবেন। তিনি ছাত্রীদের বিরুদ্ধে কলেজের অধ্যক্ষ রীতা রানিনগারের কাছে নালিশও জানান।\nনাম প্রকাশে অনিচ্ছুক এক ছাত্রীর অভিযোগ, বৃহস্পতিবার ক্লাস চলাকালীন তাদের সবাইকে বাইরে বেরিয়ে আসতে বলেন অধ্যক্ষ। নিয়মভঙ্গের অভিযোগে প্রথমে তাদের ধমক দেয়া হয়। পরে যাদের ঋতুচক্র চলছে তাদের আলাদা করে দাঁড়ানোর নির্দেশও দেন অধ্যক্ষ। দুই ছাত্রী তাতে সরে দাঁড়ান। বাকিরা সত্যি বলছেন কি না, তা যাচাই করতে সবাইকে হোস্টেলের বাথরুমে নিয়ে যাওয়া হয়। আর সেখানেই প্রত্যেকের অন্তর্বাস খুলে পরীক্ষা করেন কলেজের শিক্ষিকারা।\nহোস্টেলের ছাত্রীদের আরও অভিযোগ, ঋতুচক্র চলাকালীন তাদের প্রায়ই হেনস্থার শিকার হতে হয়। নানাভাবে তাদের মনে করানো হয়, বিষয়টি ঘৃণ্য এবং অপবিত্র। তবে এ বিষয়ে এখনও কোনো লিখিত অভিযোগ জমা পড়েনি বলে জানিয়েছে গুজরাট পুলিশ।\nএদিকে ক্ষুব্ধ অভিভাবক ও ছাত্রীরা জানান, বিষয়টি কলেজের পরিচালনা সমিতির সদস্য প্রবীণ পিন্ডোরিয়াকে জানালে তিনি ঘটনাটি চেপে যাওয়ার জন্য চাপ দেন। এমনকি পুলিশের কাছে গেলে ছাত্রীদের হোস্টেল ছাড়তে হবে বলে হুমকি দেন। কলেজে এসব কিছুই ঘটেনি- এমন বয়ান লেখা একটি চিঠিতে সই করতে বলা হয় ছাত্রীদের। এ বিষয়ে অবশ্য পিন্ডোরিয়ার কোনও মন্তব্য করতে রাজি হননি। অন্যদিকে মুখে কুলুপ এঁটেছেন কলেজের অধ্যক্ষ রীতাদেবীও।\nকলেজের পরিচালনা সমিতির আর এক সদস্য পি এইচ হিরানি অবশ্য ঘটনাটির কথা স্বীকার করেন। তিনি বলেন, ‘নামমাত্র বেতনের বিনিময়ে এখানে পড়ার সুযোগ পান মেয়েরা। প্রতিষ্ঠান চত্বরে মন্দির থাকায় মেয়েদের কিছু ধর্মীয় রীতিনীতি মেনে চলতে বলা হয়। তবে ছাত্রীদের সঙ্গে যা ঘটেছে তা ঠিক নয়। উপযুক্ত ব্যবস্থা নেয়া হবে।’\nএই ঘটনায় একটি তদন্ত কমিটি গঠন করার নির্দেশ দিয়েছে সংশ্লিষ্ট বিশ্ববিদ্যালয়ের উপাচার্য দর্শনা ঢোলকিয়া। তিনি বলেছেন, ‘যে বা যারা এই ঘটনার জন্য দায়ী, তাদের বিরুদ্ধে কড়া ব্যবস্থা নেয়া হবে।’\n৮ সাংসদের সাসপেন্ড দুর্ভাগ্যজনক, লড়াইয়ের ডাক মমতার\nযুক্তরাষ্ট্রের ঘাঁটিতে চীনের কৃত্রিম হামলার ভয়ঙ্কর…\nধর্ষণ মামলায় কোটা আন্দোলনের ৬ জন : ভিপি নুরকে আটক…\nমৎস্য ও প্রাণিসম্পদমন্ত্রী শ ম রেজাউল করিমের মা আর…\nকুয়াকাটায় আবাসিক হোটেল থেকে ২ পর্যটকের লাশ…\nকরোনায় মারা গেলেন সাবেক জাতীয় ফুটবলার…\nআগে\tপরে ১ of ২,৭৩০


Google Search Console কি ? কিভাবে ব্যাবহার করবেন ? | এসো আয় করি\nHi Friends আসা করি আপনারা সবাই ভালো আছেন ।আজকে আমি যে বিষয় এর উপর আলোচনা করবো সেটা হচ্ছে : Google Search Console কি ? কিভাবে ব্যাবহার করবেন ? । আপনি যদি এই বিষয়ে অজ্ঞত থাকেন তাহলে আজকের Topic আপনার জন্য খুবই গুরুত্ব পূর্ণ ।\nFriends আপনি যদি একটা ওয়েবসাইট বানান তাহলে Google Search Console আপনাকে অবশ্যই ব্যাবহার করতে হবে ।তা না হলে আপনার ওয়েবসাইট কখনো Rank করবে না এবং Google বুঝতে পারবে না যে আপনার কোনো ওয়েবসাইট আছে ।\nআজকে আমি Google Search Console ব্যাবহার করতে গেলে কোন কোন পয়েন্টস Follow করতে হবে ? সুবিধা কি ? কোথায় Error আসে ? আরো অনেক কিছু Step By Step বলবো ।তাই আমি বলবো Google Search Console নিয়ে আমার আর্টিকেল টি ভালো ভাবে পড়লে আপনার সমস্ত Doubts Clear হয়ে যাবে ।\nGoogle Search Console কি ?\nGoogle Search Console বা Webmaster Tool হচ্ছে Google এর একটি বিষয় বস্তু । যেখানে কোনো ওয়েবসাইট কে Rank করার জন্য Submit করা হয় । ওই ওয়েবসাইট এর Overview ,Performance ,URL inspection, Check করা এবং আরো অনেক কিছু Google Search Console ব্যাবহার করে বোঝা যায়।\nওয়েবসাইট যদি আপনি Submit না করেন তাহলে ওই ওয়েবসাইট কখনো Rank করবে না এমনকি Google বুঝতে পারবে না যে আপনার কোনো ওয়েবসাইট আছে।\nGoogle Search Console কিভাবে ব্যাবহার করবেন ?\nGoogle Search Console ব্যাবহার করতে গেলে কতগুলো Step Follow করতে হবে :\nপ্রথমত আপনাকে Google এ সার্চ করতে হবে Google Search Console .প্রথম লিংক টা ক্লিক করার পর আপনি নিচে এই ধরনের একটা window দেখতে পাবেন ।\nতারপর আপনি Start Now বটম এ ক্লিক করবেন । ওখানে URL prefix অপসন এ আপনি আপনার ওয়েবসাইট এর URL copy করে পেস্ট করবেন তারপর CONTINUE বটম এ ক্লিক করবেন ।\nএখানে আপনি Multiply অপসন পাবেন কিভাবে আপনি আপনার Google Search Console একাউন্ট কে Verify করবেন ?\nএখানে আমি prefer করবো আপনি HTML Tag ,ওই অপসন এ ক্লিক করে Code টাকে Copy করে নিবেন ।\nএখানে Instruction বলা আছে : “Copy the meta tag below, and paste it into your site’s home page.It should go in the section, before the first section”\nএর মানে আপনার Template এর tag এর নিচে এই Code টাকে Paste করতে হবে ।\nআমি Blogger এর জন্য দেখাচ্ছি ,আপনি যদি WordPress ব্যাবহার\nকরে থাকেন তাহলে ও একই Step Follow করতে হবে।\ncopy the code and paste it in blogger template\nCode Paste করার পর আপনি Google Search Console এ গিয়ে\nVerify এর উপর ক্লিক করবেন । কিছু সময়ের মধ্যে আপনার Google Search Console একাউন্ট Verify হয়ে যাবে। তারপর আপনি Go To Property এর উপর ক্লিক করলে এই ধরনের একটা Window দেখতে পাবেন ।\nOverview Section : এই section এ ওয়েবসাইট এর কিছু gist দেখতে পাবেন ।Starting এ blank দেখাবে কিন্তু আপনার ওয়েবসাইট টি কিছু দিন হয়ে গেলে আপনি সমস্ত কিছু analysis করতে পারবেন । আমি নিচে বিস্তারিত ভাবে বলছি :\nPerformance Section : এই section এ আপনি ওয়েবসাইট এর Performance details দেখতে পাবেন। এখানে আপনি সাধারণত সার্চ ইঞ্জিন unique রেজাল্ট দেখতে পাবেন ।Google Analytics রেজাল্ট এর সাথে কোনো মিল নেই । এখানে আপনি ওয়েবসাইট এর :\nTotal clicks -অর্থ্যাৎ আপনার কীওয়ার্ড সার্চ করে যতজন Visitors আপনার ওয়েবসাইট এ এসেছে ।\nTotal impressions : অর্থ্যাৎ যতজন Visitors আপনার ওয়েবসাইট টি Google এর যে পেজ এ ছিল ওই পেজ এ এসেছে ।\nAverage CTR : average CTR মানে আপনার ওয়েবসাইট এ Total impression এর মধ্যে Total Clicks কত হয়েছে।যদি ১০০ impression এর মধ্যে ১০ clicks হয় তাহলে আপনার average CTR হবে ১০% ।\nQUERIES : এই সেকশন এ আপনি কোন Keyword এর উপর কতটা impression এবং কতটা clicks এসেছে দেখতে পাবেন ।\nPAGES : এই সেকশন এ আপনি কোন ব্লগ পোস্ট এর উপর কতটা impression এবং কতটা clicks এসেছে দেখতে পাবেন ।\nCOUNTRIES : এই সেকশন এ আপনি কোন countries থেকে আপনার ওয়েবসাইট এ ভিসিটর্স আসছে দেখতে পাবেন ।যেমন আমার ব্লগ টি বাংলা ভাষায় তাই বেশিরভাগ লোক ইন্ডিয়া এবং বাংলাদেশ থেকে আমার ব্লগ এ আসে ।\nDEVICES : ডিভাইস মানে Mobile,বা Desktop কোন ডিভাইস থেকে আপনার ওয়েবসাইট এ Traffic আসছে ।\nSEARCH APPEARANCE : ফ্রেন্ডস যখন কোনো ভিসিটর্স মোবাইল কিংবা ডেস্কটপ এ আপনার ওয়েবসাইট টি ওপেন করেছে এবং ওই সময় যদি ওর internate speed কমে যায় তাহলে light version আপনার search appearance এ update হয়ে যাবে ।\nDATES : এই সেকশন এ আপনি প্রত্যেক date এ আপনার ওয়েবসাইট এ কতটা impression এর মধ্যে কতটা clicks এসেছে দেখতে পাবেন ।সাধারণত আপনি আজকে যদি ডেটা দেখেন তাহলে আপনাকে লাস্ট ২ দিন পর্যন্ত ডেটা দেখাবে ।\nperformance types page\nURL Inspection : আপনার ওয়েবসাইট টিকে যদি Google এ শীঘ্রই Rank করতে চান তাহলে আপনার ওয়েবসাইট এর URL কে এখানে পেস্ট করে সার্চ করতে হবে ।তারপর আপনাকে index এর জন্য request indexing বটম এ ক্লিক করতে হবে ।\nতারপর আপনার URL কে Google এ live করতে গেলে Test Live URL বটম এ ক্লিক করতে হবে । ফলে আপনি নিচে এমন ধরনের একটা ইন্টারফেস দেখতে পাবেন ।\nCoverage Section : Coverage section এ আপনার ওয়েবসাইট এ Error দেখতে পাবেন ।এখন আমার ওয়েবসাইট এ কোনো Error নাই তাই Zero দেখাচ্ছে । যদি আপনার ওয়েবসাইট এ Error আসে তাহলে আপনি solve করে নিবেন ।\nSitemap Section : এই section এ আপনি আপনার ওয়েবসাইট এর sitemap submit করবেন । যদি আপনি sitemap submit না করেন তাহলে আপনার ওয়েবসাইট Google এ Rank করতে অনেক problem হবে । sitemap কিভাবে জেনারেট করতে হয় নিচে আর্টিকেল টি পড়ুন :\nXML sitemap কি ? কিভাবে Generate করবেন ? Google Search Console কিভাবে Add করবেন ?\nRemovals : যদি আপনি কোনো পোস্ট কে কিছু সময়ের জন্য Google এ না দেখাতে চান সেটা যে কোনো কারণে তাহলে আপনি ওই পোস্ট এর URL টাকে copy করবেন দিয়ে NEW REQUEST\nএর উপর ক্লিক করে পেস্ট করবেন সেখানে Remove this URL only ওই অপসন টিকে ঠিক রাখবেন দিয়ে next অপসন এ ক্লিক করবেন ফলে এটি ৬ মাস এর জন্য Google এ show করবে না। এটি সাধারণত blogger এর জন্য temporary কিন্তু WordPress এ আপনি Yoast SEO Plugin ব্যাবহার করে পার্মানেন্ট off করতে পারবেন ।\nCore Web Vitals : এই section এ আপনি আপনার ওয়েবসাইট এর speed check করতে পারবেন ।সাধারণত এখানে দুটো Device Mobile এবং Desktop এ ওয়েবসাইট এর speed analyze করতে পারবেন । আপনার ওয়েবসাইট এর Speed কিভাবে কমেছে সবকিছুই বুঝতে পারবেন ।\nWebsite speed analyze in desktop\nWebsite Speed in Desktop\nMobile Usability : এখানে আপনি দেখতে পাবেন আপনার ওয়েবসাইট এর কোনো Error Mobile এ আসছে কিনা ।আমার এখানে Error জিরো এসেছে ।আপনার যদি এসে থাকে তাহলে সল্ভ করে নিবেন ।\nSitelinks SearchBox : এখানে ও আপনি দেখতে পাবেন আপনার কোনো Error আসছে কিনা ।Error এলে সল্ভ করে নিবেন ।\nSecurity and Manual Action\nManual Action : এর মানে Google কি আপনার ওয়েবসাইট এ কোনো অ্যাকশন নিয়েছে কিংবা Blacklist এ ফেলেছে বা penalty করেছে যেখানে আপনার ওয়েবসাইট rank করছে না । আপনি ওই অপসন টিতে ক্লিক করবেন যদি No issues detected দেখায় তাহলে আপনার ওয়েবসাইট save আছে ।\nSecurity issues : এখানে আপনার ওয়েবসাইট এ যদি কোনো virus অর্থ্যাৎ Malyar থাকে তাহলে আপনার ওয়েবসাইট visitors দের effect পড়তে পারে এবং ওদের system এ Virus চলে যেতে পারে ।\nএখানে আপনি ক্লিক করে দেখবেন যদি No issues detected দেখায় তাহলে আপনার ওয়েবসাইট save আছে ।\nInternational targeting : এখান থেকে আপনি international targeting করতে পারবেন ।আপনার ওয়েবসাইট টিকে কোন country তে দেখাতে চান আপনি টার্গেটিং করতে পারবেন ।যেমন আমি এখানে India select করেছি ।তেমনি আপনি ও country select করে Targeting করতে পারেন ।\nCrawl stats : Crawl stats এ আপনি দেখতে পাবেন যেদিন boots আসে Google থেকে ও কতটা পেজ Crawl করেছে দেখতে পাবেন ।\nএবং ওই boots কতটা ডেটা ব্যাবহার করেছে বুঝতে পারবেন ।\nএছাড়া boots কতটা Time Spend করেছে আপনার ওয়েবসাইট এ বুঝতে পারবেন ।\nMessages : Google Search Console থেকে যদি কোনো message\nআসে আপনি এখানে দেখতে পাবেন । যদি কোনো Error আসে আপনি Email মাধ্যমে দেখতে পাবেন ।\nনিচে দুটো অপসন আছে URL Parameters এবং Web Tools এই দুটো সেকশন ছেড়ে দিলে ও চলবে ।এগুলো আপনি ব্যাবহার করলে করতে পারেন জাস্ট কিছু details নেওয়ার জন্য ।\nLinks : এখানে আপনি দেখতে পাবেন আপনার কতখানি External link এবং Internal link আছে । কতটা top linking ওয়েবসাইট থেকে links create করেছেন এবং কোন anchor text এর উপর লিংক create করা হয়েছে । আপনি এখানে more অপসন এ ক্লিক করেও ভালো ভাবে জানতে পারবেন ।\nLinks by Google Search Console\nSettings : এখানে কোনো কিছু চেঞ্জ করার প্রয়োজন নাই By default এই ভাবে রেখে দিন ।\nSubmit feedback : আপনি যদি feedback দিতে চান দিতে পারেন Google Search Console সম্বন্ধে ।\nAbout New Version : Google Search Console এর এটি নতুন Version ।এখানে আপনি ইহা সম্বন্ধে সব কিছু জানতে পারবেন ।কোনো কিছু যদি বুঝতে অসুবিধা হয় তাহলে এখানে সার্চ করে ও জানতে পারবেন ।\nআরও পড়ুন : Spam Score কি ? কিভাবে Reduce করবেন ?\nআশাকরি আমার আর্টিকেল টি পরে আপনি বুঝতে পেরেছেন :\nGoogle Search Console কিভাবে ব্যাবহার করবেন? এই নিয়ে আর কোনো Question থাকলে অবশ্যই Comment box এ Comment করবেন ।\nএবং অবশেষে আমাদের আর্টিকেল টি ভালো লেগে থাকলে\nঅবশ্যই নিচে Social Link গুলিতে ক্লিক করে Share করবেন ।\nTags:Console google Search করবেন কিভাবে ব্যাবহার\n0 (0) ট্যাগ লাইন পড়ে ই হয়ত বা ভাবতে শুরু …\n0 (0) Google Keyword Planner একাউন্ট Google Keyword Planner একাউন্টের …\n0 (0) আপনারা হয়তো Google এর একটি সার্ভিস “Google drive” …\nGoogle drive কি ? কিভাবে গুগল ড্রাইভ ব্যবহার করবেন\n0 (0) কোনো তথ্য দরকার? হুটহাট করেই গুগলের সার্চ বক্সে …\nগুগলে খুঁজবেন না যে ১০জিনিস!\n1 (1) গুগল ম্যাপ থেকে আয়:-বন্ধুরা,আমরা ফিরে এসেছি একটি ইন্টারেস্টিং …\nগুগল ম্যাপ থেকে আয় করার নিয়ম?\n4 (1) ব্যক্তিগত কিংবা ব্যবসায়িক কাজের জন্য গুগল Blogspot Blogger …\nSohoj Affiliates এর সহজ Tutorial by Muhammad Rakibul Islam (1,043)\nEarn 500 -1000Tk Per Day 2021 BKash Payment App |… by অনলাইনে আয় (200)\nপ্রতিদিন ১০ অ্যাড ক্লিক করে ২-৩ ডলার আয় করুন টাকা… by Sakib IT ✅ (153)\nজানুন Bet 365 কি? এবং কিভাবে Bet365 অ্যাকাউন্ট… by Mdshimom (125)\nকীভাবে কোনও ভিপিএন সেটআপ করবেন: ওয়াক-থ্রো গাইড …\nমিলিয়ন ডলার হোমপেজ: ৫০ ইউরো পুঁজিতে সাড়ে …\nগ্রাফিক্স ডিজাইন- এ কত টাকা ইনকাম করা …


বিদায় হজের ভাষণ | ভবঘুরেকথা.কম\nশুক্রবার ৯ জিলহজ্ব ১০ হিজরি\nহযরত মুহাম্মদ (স) প্রায় সোয়া লক্ষাধিক সাহাবীর সমাবেশে এ ঐতিহাসিক ভাষণ দেন। হামদ ও সানার পর তিনি বলেন-\nহে মানুষ! তোমরা আমার কথা শোনো। এরপর এই স্থানে তোমাদের সাথে আর একত্রিত হতে পারবো কিনা জানি না।\nহে মানুষ! আল্লাহ বলেন, হে মানবজাতি তোমাদেরকে আমি এক পুরুষ ও এক নারী থেকে সৃষ্টি করেছি এবং তোমাদেরকে সমাজ ও গোত্রে ভাগ করে দিয়েছি, যেন তোমরা পরস্পরের পরিচয় জানতে পার, অতএব শুনে রাখো, মানুষে মানুষে কোন ভেদাভেদ নেই। আরবের ওপর কোনো অনারবের অনারবের উপর কোনো আরবের শ্রেষ্ঠত্ব নেই। তেমনি সাদার উপর কালোর বা কালোর উপর সাদার কোনো শ্রেষ্ঠত্ব নেই। তোমাদের মধ্যে সেই ব্যক্তিই আল্লাহর কাছে সবচেয়ে বেশী সম্মান ও মর্যাদার অধিকারী, যে স্রষ্টাকে ভালবাসে।\nহে মানুষ! শুনে রাখো, অন্ধকার যুগের সকল বিষয় ও প্রথা আজ থেকে বিলুপ্ত হলো; জাহিলি যুগের রক্তের দাবীও রহিত করা হলো।\nহে মানুষ! শুনে রাখো, অপরাধের দায়িত্ব কেবল অপরাধীর ওপরই বর্তায়। পিতা তার পুত্রের জন্যে আর পুত্র তার পিতার অপরাধের জন্য দায়ী নয়।\nহে মানুষ! তোমাদের রক্ত তোমাদের সম্মান, তোমাদের সম্পদ পরস্পরের জন্য চিরস্থায়ীভাবে হারাম অর্থাৎ পবিত্র ও নিরাপদ করা হলো যেমন আজকের এই মাস এই শহর সকলের জন্য পবিত্র ও নিরাপদ।\nহে মানুষ! তোমরা ঈর্ষা ও হিংসা-বিদ্বেষ থেকে দূরে থাকবে; ঈর্ষা ও হিংসা মানুষের সকল সৎগুনকে ধ্বংস করে।\nহে মানুষ! নারীদের সম্পর্কে আমি তোমাদের সতর্ক করে দিচ্ছি, তাদের সাথে নিষ্ঠুর আচরণ করো না, তাদের উপর যেমন তোমাদের অধিকার রয়েছে তেমনি তোমাদের উপর তাদেরও অধিকার রয়েছে সুতরাং তাদের কল্যাণের দিকে সবসময় খেয়াল রেখো।\nহে মানুষ! অধীনস্থদের সম্পর্কে সতর্ক হও, তোমরা নিজেরা যা খাবে তাদেরও তা খাওয়াবে, নিজেরা যা পরবে তাদেরও তা পরাবে, শ্রমিকের শরীরের ঘাম শুকানোর আগেই তার মজুরি পরিশোধ করবে ।\nহে মানুষ! বিশ্বাসী সেই ব্যক্তি যার হাত ও মুখ থেকে অন্যের সম্মান, ধন ও প্রাণ নিরাপদ, সে নিজের জন্য যা পছন্দ করে অন্যের জন্যেও তাই পছন্দ করে ।\nহে মানুষ! বিশ্বাসীরা পরস্পরের ভাই, সাবধান! তোমরা একজন আরেকজনকে হত্যা করার মতো কুফরি কাজে লিপ্ত হয়ো না।\nহে মানুষ! শুনে রাখো আজ হতে বংশগত শ্রেষ্ঠত্ব বা কৌলিনপ্রথা বিলুপ্ত করা হলো কুলীন বা শ্রেষ্ঠ সেই যে বিশ্বাসী ও মানুষের উপকার করে।\nহে মানুষ! ঋণ অবশ্যই ফেরত দিতে হবে, বিশ্বস্ততার সাথে প্রত্যেকের আমানত রক্ষা করতে হবে, কারো সম্পত্তি সে যদি স্বেচ্ছায় না দেয়, তবে তা অপর কারো জন্য হালাল নয়। তোমরা কেউ দুর্বলের উপর অবিচার করো না।\nহে মানুষ! জ্ঞানীর কলমের কালি শহীদের রক্তের চেয়েও মূল্যবান; জ্ঞান অর্জন প্রত্যেক নর-নারীর জন্য ফরয। কারণ জ্ঞান মানুষকে সঠিক পথ দেখায়। জ্ঞান অর্জনের জন্য প্রয়োজনে তোমরা চীনে যাও।\nহে মানুষ! তোমরা তোমাদের প্রভুর ইবাদত করবে, সালাত কায়েম করবে, যাকাত আদায় করবে, সিয়াম করবে, হজ্ব পালন করবে আর সংঘবদ্ধভাবে নেতাকে অনুসরণ করবে। তাহলে তোমরা জান্নাতে দাখিল হতে পারবে।\nহে মানুষ! শুনে রাখো একজন কুশ্রী-কদাকার ব্যক্তিও যদি তোমাদের নেতা মনোনীত হয়, যতদিন পর্যন্ত সে স্রষ্টার কিতাব অনুসারে তোমাদের পরিচালিত করবে ততদিন পর্যন্ত তার আনুগত্য করা তোমাদের অবশ্য কর্তব্য।\nহে মানুষ! শুনে রাখো আমার পর আর কোনো নবী নেই। হে মানুষ আমি তোমাদের কাছে দুটি আলোকবর্তিকা রেখে যাচ্ছি, যতদিন তোমরা এ দুটো অনুসরণ করবে ততদিন তোমরা সত্য পথে থাকবে। এর একটি হলো ‘আল্লাহর কিতাব’ দ্বিতীয়টি হলো ‘আমার আহলে বাইত’।\nহে মানুষ! তোমরা কখনোই ধর্ম নিয়ে বাড়াবাড়ি করো না। কারণ অতীতে বহুজাতি ধর্ম নিয়ে বাড়াবাড়ির কারণে ধ্বংস হয়ে গেছে।\nহে মানুষ! প্রত্যেককেই শেষ বিচারের দিনে সকল কাজের হিসেব দিতে হবে। অতএব, সাবধান হও।\nহে মানুষ! তোমরা যারা এখানে হাজির আছো, আমার এই বাণীকে সবার কাছে পৌঁছে দিও।\nএরপর তিনি জনতার উদ্দেশ্যে জিজ্ঞেস করলেন, হে মানুষ আমি কি তোমাদের কাছে স্রষ্টার বাণী পৌঁছে দিয়েছি, সকলে সাক্ষ্য দিলো : হ্যাঁ! এরপর নবীজী (স:) বললেন হে স্রষ্টা তুমি সাক্ষী থাকো! আমি আমার সকল দায়িত্ব পালন করেছি। স্রষ্টা সবাইকে আমল করার তৌফিক দিন। আমিন।\nমানুষ থুইয়া খোদা ভজ এই মন্ত্রণা কে দিয়াছে


শুরুতেই হোঁচট, রবি-অমর কাটোয়ায় কোন্দল প্রকাশ্যে - open clash between amar and rabi at katwa | Eisamay\nopen clash between amar and rabi at katwa\nশুরুতেই হোঁচট, রবি-অমর কাটোয়ায় কোন্দল প্রকাশ্যে\nRaima Chakraborty | EiSamay.Com | Updated: 08 Mar 2020, 09:22:00 PM\nশনিবার নিজের সংক্ষিপ্ত বক্তব্য পেশ করে সভামঞ্চ ছেড়ে বেরিয়ে যান অমর। কেন সভায় থাকতে পারবেন না তাও নিজের বক্তব্যে জানিয়ে দেন তিনি। বলেন, ‘সভায় এলেও শুধু অপমানিত হওয়ার জন্য এই সভায় থাকতে পারব না।\nএই সময় ডিজিটাল ডেস্ক: ‘বাংলার গর্ব মমতা’ কর্মসূচির শুরুতেই গোল পাকল। অনুষ্ঠান মঞ্চেই প্রকাশ্যে এল কাটোয়া তৃণমূলের গোষ্ঠীকোন্দল। কাটোয়ার বিধায়ক রবীন্দ্রনাথ চট্টোপাধ্যায়ের সামনেই তাঁর বিরুদ্ধে ক্ষোভ উগরে দিলেন কাটোয়া শহর তৃণমূলের সভাপতি অমর রাম। মঞ্চে বক্তব্য রাখতে গিয়ে তিনি বলেন, ‘আমি কারও একটি ফোন পেয়ে এই সভায় এসেছি। বিধায়ক নিজে আমাকে বলেননি। আমি জানি না বিধায়কের আমাকে ফোন করার ক্ষেত্রে কোনও লজ্জা আছে কিনা। উনি আমাকে নিজে কেন ফোন করেন না আমার জানা নেই। তা সত্ত্বেও আমি এই সভায় এসেছি কারণ, নেতাজি ইন্ডোর স্টেডিয়ামে নেত্রী ঘোষণা করেছিলেন, প্রত্যেক বিধানসভায় একটি করে মিলন সম্মেলন হবে। তার জন্যই নেত্রীর় ডাকে এই সভায় আসা।’\nশনিবার নিজের সংক্ষিপ্ত বক্তব্য পেশ করে সভামঞ্চ ছেড়ে বেরিয়ে যান অমর। কেন সভায় থাকতে পারবেন না তাও নিজের বক্তব্যে জানিয়ে দেন তিনি। বলেন, ‘সভায় এলেও শুধু অপমানিত হওয়ার জন্য এই সভায় থাকতে পারব না। তাই এই সভা থেকে আমি চলে যাচ্ছি।’ তাঁর এই বক্তব্যে তখন স্বভাবতই অশ্বস্তির ছোঁয়া বিধায়ক শিবিরে।\n‘বাংলার গর্ব মমতা’ কর্মসূচির সূচনা অনুষ্ঠানে কাটোয়া সংহতি মঞ্চে এদিন দলীয় সভা ডাকা হয়। সভা শুরুর বেশ কিছু পরে সংহতিতে আসেন অমর রাম। নিজের বক্তব্য বলেই বেরিয়ে যান তিনি। অমরের অভিযোগ, সভায় যথাযথ ভাবে তাঁকে আমন্ত্রণ জানানো হয়নি। যদিও বিধায়কের দাবি, তাঁকে আমন্ত্রণ জানানো হয়েছিল। অমরের অভিযোগ প্রসঙ্গে রবীন্দ্রনাথ বলেন, ‘আমি জানি না কেন অমর এই মন্তব্য করল। এক জনের পক্ষে তো সবাইকে বলা সম্ভব নয়। আমি দলের এক পদাধিকারিকে দিয়ে ওকে সভায় আমান্ত্রণ জানাই। হোয়াটসঅ্যাপে মেসেজও করা হয়েছিল। যেটা অমর দেখেওছে। ফলে আমন্ত্রণ না জানানোর অভিযোগ হয়তো ঠিক নয়।’ তবে অমর রাম আহত হলে অগ্রজ হিসেবে তার দায় নিজেই নিয়েছেন রবীন্দ্রনাথ। তিনি বলেন, ‘অমর রাম যদি আহত হয়ে থাকে তবে আমি দুঃখিত। অগ্রজ হিসেবে অনুজের অভিমান দূর করার চেষ্টা আমি করব।’\nআমন্ত্রণ নিয়ে অমরের অভিযোগ, তাঁকে যথাযথ সম্মান জানানো হয় না। বলেন, ‘একটা অজানা নম্বর থেকে আমাকে মেসেজ করে বলা হয়, এই কর্মসূচি রয়েছে, অবশ্যই যোগ দেবেন। কে মেসেজ করছে, তার কোনও নাম পর্যন্ত থাকে না। আমি শহর সভাপতি, আমাকে এ ভাবে আমন্ত্রণ জানানো যায়? কোনও অনুষ্ঠান হলে সেটা তো আমার সঙ্গে কথা বলেই করা নিয়ম।’ অমরের আরও ক্ষোভ, এদিন তাঁকে মঞ্চের পিছনের সারিতে বসতে দেওয়া হয়। তিনি বলেন, ‘শহর সভাপতি শহরে দলের সাংগঠনিক প্রধান। কেন আমাকে পিছনের সারিতে বসতে দেওয়া হবে? এই অপমানের জন্যই আমি সভা ছেড়ে বেরিয়ে আসি।’\nসামনেই পুরভোট। সেই নির্বাচনে রয়েছে কাটোয়া পুরসভাও। তার আগে ফের একবার কাটোয়া তৃণমূলে গোষ্ঠীকোন্দল প্রকাশ্যে চলে আসায় অস্বস্তিতে শাসকদল।\nপরীক্ষা খারাপ হওয়া মানেই সব শেষ নয়, প্রশাসনিক স্তরে বৈঠক কালনায় পরের খবর\nTMC Rabindranath at katwa clash BJP Amar\nWeb Title : open clash between amar and rabi at katwa


ছোটবেলায় হারিয়েছেন মা কে, ক্লাস টেনে বাবাকে! দেখুন জবা ওরফে অভিনেত্রী পল্লবী শর্মার জীবন কাহিনী! – Update News\nHome/নিউজ/ছোটবেলায় হারিয়েছেন মা কে, ক্লাস টেনে বাবাকে! দেখুন জবা ওরফে অভিনেত্রী পল্লবী শর্মার জীবন কাহিনী!\nkolkata buzz24x7 August 19, 2021\tনিউজ, ভিডিও Leaveacomment 30 Views\nনিজস্ব প্রতিবেদন :-আচ্ছা আপনারা এটা কখনো ভেবে দেখেছেন যে বর্তমান যুগে ধারাবাহিক গুলি কেন অত্যধিক মাত্রায় অল্প সময়ে জনপ্রিয়তা লাভ করতে পারে তার কারণ হচ্ছে যে বর্তমানে ধারাবাহিক গুলি তে এমন কিছু গল্প দেখানো হয়ে থাকে যা সহজে আকৃষ্ট করে আমাদের বাড়ির মা কাকিমা দের মনকে ।\nএমনটা দেখা যায় যে বাড়ির সমস্ত কাজ সেরে নেওয়ার পর নিরিবিলিতে শান্তিতে মা কাকিমারা টিভির সামনে বসে পর তাদের প্রিয় ধারাবাহিকটি দেখবে বলে । এই প্রিয় ধারাবাহিকে তালিকায় অনেক ধারাবাহিক রয়েছে । তারই মধ্যে অন্যতম জনপ্রিয় ধারাবাহিক হলো কে আপন কে পর । এই ধারাবাহিকের মুখ্য চরিত্রে অভিনয় করতে দেখা যায় জবা যে যার আসল নাম পল্লবী শর্মা ।\nকে এই পল্লবী শর্মা? কি তার পরিচয়? জীবনের কাহিনী কেমন এব্যাপারে জানতে উৎসাহ প্রকাশ করেছেন অনেকেই । কিন্তু তেমন ভাবে কোনো তথ্য জানা যায়নি । বেশ কিছুদিন আগে জি বাংলায় অনুষ্ঠিত হওয়া দিদি নাম্বার ওয়ান রিয়েলিটি শোতে উপস্থিত ছিলেন পল্লবী শর্মা । এবং সেখানেই তিনি তুলে ধরেন তার জীবনের কঠিন সংগ্রাম ও ল-ড়াই-য়ে-র কথা যা আজকের প্রতিবেদন মাধ্যমে আপনাদের জানাবো।\nপল্লবী শর্মা দিদি নাম্বার ওয়ানে এসে জানিয়েছেন যে তার জীবন মোটেও মসৃণ নয় । জীবনে অনেক দু-র্ঘট-না ঘটে গেছে । তিনি যখন ক্লাস টুতে পড়তেন তখন তার মায়ের ব্রেইন টিউমার ধরা পড়ে । তখন তার দাদা প্রায়ই চিকিৎসার জন্য ব্যাঙ্গালোর চেন্নাই যাতায়াত করতো । সেই অবস্থাতেই তিনি সময় কাটাতেন তার পিসির কাছে । আর সেখান থেকেই শুরু হয় অভিনয় জগতে আসার পথ চলা।\nএর পাশাপাশি তিনি জানান যে যেহেতু তার পিসি অভিনয় জগতের সাথে যুক্ত ছিল । তাই পিসির সাথে অধিকাংশ সময়ই স্টুডিওতে যেতেন তিনি । সেই সূত্রে পরিচালকদের সাথে পরিচয় হয়ে যায়। পরবর্তী ক্ষেত্রে বিভিন্ন কাজের জন্য অফার আসতে শুরু করে তার কাছে। কিন্তু তিনি যখন মাধ্যমিক পরীক্ষা দিচ্ছিলেন তখন তার বাবা মারা যান। সেই অবস্থায় দাঁড়িয়ে মানসিকভাবে ভেঙ্গে না পড়ে তিনি পরীক্ষায় উত্তীর্ণ হয়েছেন সফলভাবে । তার পাশাপাশি বাবা-মাকে সামনে রেখেই এগিয়ে চলেছে জীবনে কঠিন থেকে কঠিনতম পথ গুলি ।\nTags bengali news Pallavi Sharma viral video\nPrevious নিজের বাচ্চাদের প্রাণ রক্ষা করতে চিতা বাঘের সামনে ঝাঁ-পি-য়ে পড়ল মা-শুকর! বাধলো তুমুল ল-ড়া-ই! দারুন ভাইরাল ভিডিও।\nNext পরিবারের সবাই পাবেন লক্ষীর ভান্ডার প্রকল্পের টাকা! নতুন ঘোষণা মুখ্যমন্ত্রীর! রইল বিস্তারিত।


অনুষ্ঠান মিস দিতে নারাজ প্রার্থীরা!\nসর্বশেষ আপডেট : ২৩ মিনিট ২৩ সেকেন্ড আগে শনিবার, ২২ জুলাই, ২০১৭, খ্রীষ্টাব্দ | ৭ শ্রাবণ ১৪২৪ বঙ্গাব্দ |\tDownload Our Toolbar\nডেইলি সিলেট ডট কম :: প্রকাশিত হয়েছে : এপ্রিল ২৫, ২০১৬ | ১:৫৪ অপরাহ্ন সংবাদটি ২৪১ বার পঠিত\nসিলেটের বিশ্বনাথে ইউনিয়ন পরিষদ নির্বাচনের ডামাডোল এখন তুঙ্গে। আগামী ৭ মে অনুষ্ঠিতব্য ওই নির্বাচনকে কেন্দ্র করে বিশ্বনাথের চেয়ারম্যান-সাধারণ সসদ্য (মেম্বার) ও সংরক্ষিত মহিলা সদস্য পদপ্রার্থীদের এখন ঘুমহীন অবস্থা। কার চাইতে কে বেশি প্রচারণা চালাবেন, সেই প্রতিযোগীতাই চলছে এখন প্রার্থীদের মধ্যে।\nপ্রতিটি ইউনিয়নের যেকোনো জায়গায় এখন কোনো অনুষ্ঠান হলেও মিস দিচ্ছেন না কোনোও প্রার্থী। অনুষ্টানে দাওয়াত পাওয়ার পরপরই হাজির হচ্ছেন তারা। দলীয় প্রতিকে নির্বাচন হওয়ায় নেতকর্মীর মধ্যে প্রাণঞ্জলতা ফিরে এসেছে। তবে আ.লীগ-বিএনপির বিদ্রোহী প্রার্থীও রয়েছেন।\nএবার উপজেলার ৭ ইউনিয়নে চেয়ারম্যান পদে ৩৩ জন, ৬৩টি ওয়ার্ডে সাধারণ সদস্য (মেম্বার) পদে ২৭৮ জন ও ২১টি ওয়ার্ডে সংরক্ষিত (মহিলা) সদস্য পদে ৬৩ জন’সহ স৩৭৪ জন প্রার্থী নির্বাচনে অংশগ্রহন করছেন। আওয়ামীলীগ মনোনীত চেয়ারম্যান প্রার্থী, বিএনপি মনোনীত চেয়ারম্যান প্রার্থী,জাপা মনোনীত চেয়ারম্যা প্রার্থী ও স্বতন্ত্র প্রার্থীরা মাঠে চুষে বেড়াচ্ছেন।\nভোরে ঘুম থেকে ওঠে শুরু হয় প্রার্থীদের কর্মযজ্ঞ। চলে মধ্য রাত পর্যন্ত। একের পর এক গণসংযোগ আর উঠোন বৈঠক করে একেকজন ক্লান্ত হয়ে পড়লেও থেমে থাকেনা তাঁদের প্রচার-প্রচারণা। ক্লান্তমুখে হাসি ফুটিয়ে মানুষের সাথে হ্যান্ডশেক, কোলাকোলি চালিয়ে যান তাঁরা। এসবের বাইরে প্রত্যেক প্রার্থীই উপজেলার নিজ নিজ ইউনিয়নের যেকোনো জায়গায় অনুষ্ঠিত সব ধরনের সামাজিক, সাংস্কৃতিক অনুষ্ঠানে যোগ দিচ্ছেন আগ্রহভরে। বিবাহ অনুষ্ঠান, খেলাধুলা, সাংস্কৃতিক অনুষ্ঠান, খৎনা, জানাজা, ওরুস, ঝিয়াপথ (সিলেটে প্রচলিত একধরনের সিরনি বিতরণ অনুষ্ঠান) সবধরনের অনুষ্ঠানেই আমন্ত্রণ কিংবা বিনা আমন্ত্রণেই উপস্থিত হচ্ছেন প্রার্থীরা। এমনও হচ্ছে, একই অনুষ্ঠানে প্রার্থীই আলাদাভাবে একইসময়ে উপস্থিত হয়ে যাচ্ছেন!\nএদিকে, নির্বাচনকে কেন্দ্র করে উপজেলার সর্বত্রই বেড়ে গেছে খেলাধুলাসহ বিভিন্ন সাংস্কৃতিক অনষ্ঠান। আর সেইসব অনুষ্ঠানের লিখিত কিংবা অলিখিত অতিথি হিসেবে থাকছেন ইউপি নির্বাচনের প্রার্থীরা। তবে এসব অনুষ্টানে বেশিরভাগ সময়ে উপস্থিত হতে দেখা যায় চেয়ারম্যান প্রার্থীদের। নির্বাচনী তফশিল ঘোষনার পরপরই বিভিন্ন অনুষ্টানে এসব প্রার্থী হাজির হতে শুরু করেন। পরবর্তিত্বে মনোনয়নপত্র জমা ও প্রতিক পাওয়ার পরপরই বিভিন্ন সামাজিক অনুষ্টানে প্রার্থীদের যোগদান চোখে পড়ার মতো। এ পর্যন্ত বিভিন্ন প্রার্থীরা প্রায় শতাধিক অনুষ্টানে যোগদান করেছেন বলে বিভিন্ন সুত্রে জানাযায়।


Master News BD | আসল কাজটা বোলাররাই করে দিয়েছে\n2020 09 Sunday219 56\nপ্রথমবার আইসিসি বিশ্ব যুব (অনূর্ধ-১৯) ক্রিকেটে প্রথমবার ফাইনাল খেলেই বিশ্বসেরার হাতছানি। ১৭৮ রান করতে পারলেই যুবাদের মাথায় ক্রিকেটে বিশ্ব সেরার মুকুট শোভা পাবে জুনিয়র টাইগারদের মাথায়।\nতাও এমন এক দলের বিপক্ষে যারা ক্রিকেটের বড় শক্তি। বড়দের পাশাপাশি যুবাদের ক্রিকেটের বিশ্ব আসরের ফাইনাল খেলাকে যারা অভ্যাসে পরিণত করেছে। সন্দেহাতীতভাবেই বিশ্ব যুব ক্রিকেটে সবচেয়ে বেশি সাতবারের ফাইনালিস্ট ভারত।\nএর মধ্যে ২০১৬, ২০১৮ এবং ২০২০- এই তিনবারে টানা ফাইনাল খেলছে তারা। সেই দলকে ফাইনালে ১৭৭ রানে বেঁধে ফেলা- বিশ্বসেরা হতে এর চেয়ে ভাল প্লাটফর্ম আর কি হতে পারে?\nঅতিবড় ক্রিকেট পন্ডিত থেকে শুরু করে পাড়ার- গলির অবুঝ কিশোরও বলবেন, বিশ্বসেরা হতে সত্যি এটাই সর্বোত্তম প্লাটফর্ম। কারণ, ৫০ ওভারের ফাইনালে ১৭৮ রানের টার্গেট মানেই কাজটা অনেক সহজ হয়ে যাওয়া। লক্ষ্যটা আয়ত্বের ভিতরে থাকা।\nনিঃসন্দেহে বাংলাদেশের বোলাররা কৃতিত্বের দাবিদার। যুব ক্রিকেটে সবচেয়ে বেশি চারবারের চ্যাম্পিয়ন ভারতের ব্যাটসম্যানরা বরাবরই মেধাবি। তাদের টেকনিক, কৌশল আর ব্যাটিং শৈলি অন্য যে কোন দলের চেয়ে সমৃদ্ধ। সাজানো গোছানো। টেম্পারামেন্টও দারুণ।\nসর্বোপরি দলটির কোচ রাহুল দ্রাবিড়- যার ব্যাটিং টেকনিক, টেম্পারামেন্ট এখনো আদর্শ হয়ে আছে ক্রিকেটের ইতিহাসে। রাহুল দ্রাবিড়ের একটি ভাল ইনিংস শতশত কিশোর-যুবার ব্যাটিং টেকনিক ও শৈলি সমৃদ্ধ করার জন্য যথেষ্ঠ। যার ব্যাটিং টেকনিক ছিল নিখুঁত। বলের মেধা-গুন বিচার করে খেলাতেও দ্রাবিড় এখনো অনুকরণীয়।\nএমন উঁচু ও বিশ্বমানের উইলোবাজের হাতে গড়া ভারতীয় যুবাদের ১৭০-এর ঘরে অলআউট করা চাট্টিখানি ব্যাপার নয়। যে কোনো ব্যাখ্যা-বিশ্লেষণে বাংলাদেশের বোলারদের বোলিংয়ের প্রশংসা করা ছাড়া তাই উপায়ও নেই। অতিবড় ভারতপ্রেমী আর কট্ট্রর সমালোচকও মানছেন দারুণ বোলিং করেছেন বাংলাদেশের যুবারা।\nবোঝাই যায়, বোলারদের সামর্থ্যের ওপর অনেক বেশি আস্থা ছিল অধিনায়ক আকবর আলির। তাইতো টস জিতে আগে বোলিং বেছে নিলেন তিনি। আর বোলিং মিশনের নেতৃত্বটা একদম তিন ফ্রন্টলাইন পেসারের হাতে তুলে দিলেন।\nখেলা না দেখা কেউ হয়ত ভাবছেন, বাংলাদেশ তো বরাবরই স্পিনারে ঠাসা দল। হয়ত কোনো স্পিনারের জাদুকরি বোলিং ক্যারিশমায় ভারতীয়দের স্বচ্ছন্দ, সাবলীল ব্যাটিং তথা হাত খুলে খেলা থেকে বিরত রাখা সম্ভব হয়েছে।\nআসলে তা নয়। ভারতীয়দের ১৮০’র নিচে আটকে রাখার কাজটি করেছেন মূলতঃ পেসাররা। তিন ফ্রন্টফলাইন পেসার শরিফুল (১০-১-৩১-২), তানজিম হাসান সাকিব (৮.২-২-২৮-২), আর অভিষেক দাস (৯-০-৪০-৩)। তিনজন মিলেই পতন ঘটিয়েছেন ভারতীয়দের।\nএদের মাপা বোলিংয়ের বিপক্ষে একমাত্র ওপেনার জাসওয়াল (১২১ বলে ৮৮) ছাড়া আর কেউ মাথা তুলে দাঁড়াতে পারেননি। পুরো ভারতীয় ইনিংসে জাসওয়াল ছাড়া আর দু’জন মাত্র ব্যাটসম্যান দুই অংকে পা রাখতে পেরেছেন। তারা হলেন তিলক ভার্মা (৬৫ বলে ৩৮), আর ধ্রুব জুরেল (৩৮ বলে ২২)। এছাড়া আরো কোনো ব্যাটসম্যানই দুই অংকের ঘরে পৌঁছাতে পারেননি।\nএছাড়া বাকি আটজন মিলে করেছেন মোটে (২, ৭, ০, ৩, ২, ৩, ০, ১) = ১৮ রান। আর অতিরিক্ত থেকে এসেছে ১১ (লেগবাই ১, ওয়াইড ১০)।\nঅবশ্য ভারতের রানের চাকা স্লথ রাখতে আরও এক বাংলাদেশী বোলার কার্যকর অবদান রেখেছেন। তিনি হলেন রাকিবুল হাসান। এ বাঁ-হাতি স্পিনার (১০-১-২৯-১) খুব ভাল জায়গায় বল ফেলেছেন। তার বলে রান করতে খুব কষ্ট হয়েছে ভারতীয়দের।\nমোটকথা, পচেফস্ট্রমের ফাইনালের প্রথম অংশের পুরোটা জুড়েই ছিল বাংলাদেশের বোলারদের দাপট। তাদের নজরকাড়া, ভাল ও সমীহ জাগানো বোলিংয়ের সামনে বড়সড় পুঁজি গড়া বহুদুরে, লড়াকু স্কোরও গড়তে পারেনি ভারতীয়রা।\nকোন বিশ্ব আসরের ফাইনালে ভারতীয় ব্যাটসম্যানদের এমন জবুথবু হয়ে থাকতে কে দেখেছে, কবে?\nবাংলাদেশের বোলাররা তাদের করণীয় কাজ করে দিয়েছেন। বিশ্বসেরা হতে মাত্র ১৭৮ রানের টার্গেট, যে কোন উইকেটে আর যে কোন পিচে বেশি না। ভারতীয়দের ১৭৭ রানে বেঁধে ফেলে সেই কাজটি করে দিয়েছেন শরিফুল, অভিষেক, সাকিব আর রকিবুলরা। দেখা যাক, এখন ব্যাটসম্যানরা বোলারদের সাজানো পথে হেঁটে লক্ষ্যে পৌঁছাতে পারেন কি না?


আবরার হত্যার প্রতিবাদ ও হত্যাকারীদের সর্বোচ্চ শাস্তির দাবিতে নগরীতে বিক্ষোভ\nনিজস্ব প্রতিবেদক | প্রকাশিত ০৯ অক্টোবর, ২০১৯ ০১:০৯:০০\nবাংলাদেশ প্রকৌশল বিশ্ববিদ্যালয়ের (বুয়েট) শিক্ষার্থী আবরার ফাহাদকে পিটিয়ে হত্যার প্রতিবাদে ও হত্যাকারীদের সর্বোচ্চ শাস্তির দাবিতে মানববন্ধন ও বিক্ষোভ করেছে খুলনার শিক্ষার্থীরা। গতকাল মঙ্গলবার দুপুর ১২টায় নগরীর শিববাড়ী মোড়ে ‘আগুয়ান-৭১’ নামের একটি সংগঠনের ব্যানারে বিভিন্ন শিক্ষা প্রতিষ্ঠানের শিক্ষার্থীরা এ প্রতিবাদী মানববন্ধন করে।\nশিক্ষার্থীদের অংশ গ্রহণে এ মানববন্ধনে সবার হাতে ছিল বাক স্বাধীনতার দাবি এবং বুয়েট ছাত্র আবরার হত্যার প্রতিবাদে ও খুনীদের সর্বোচ্চ শাস্তির দাবিতে বিভিন্ন স্লোগান খচিত প¬াকার্ড। কেউ কেউ প্রতিকী আবরার সেজে মানববন্ধনে অংশ নেয়।\nমানববন্ধনে বক্তারা বলেন, দেশ এমন একটা সময় অতিক্রম করছে, যখন গণতন্ত্রের মোড়কে স্বৈরতন্ত্র কায়েম করা হচ্ছে সর্বত্র। ভারতের সাথে যে কয়েকটি চুক্তি করা হয়েছে, তার মধ্যে একটাও কি বাংলাদেশের জন্য সম্মানজনক চুক্তি হয়েছে? একটাতেও কি বাংলাদেশের সার্বভৌমত্ব রক্ষা করা হয়েছে? সত্যিকার গণতন্ত্র প্রতিষ্ঠার জন্য যত দিন পর্যন্ত না আমরা রাষ্ট্রীয় অনাচারের বিরুদ্ধে দাঁড়াতে পারবো, ততোদিন আবরাররা জীবন দিতে থাকবে।\nবক্তারা আরো বলেন, বাংলাদেশ ক্রমে ক্রমে এমন এক জায়গায় পৌঁছাচ্ছে, যেখানে আপন সন্তানকে যদি মেরে ফেলা হয়, তখন বাবা প্রতিবাদ করতে ভয় পাবে। ভারতের কাছে বাংলাদেশের সম্পদ তুলে দেয়ার সমালোচনা করেছিল আবরার। তারপর তাঁকে হত্যা করে শিবির ট্যাগ দেয়া হলো। আমরা এ হত্যার বিচার চাই। বাক স্বাধীনতা চাই।\nঅবিলম্বে আবরার হত্যাকারীদের দৃষ্টান্তমূলক শাস্তি নিশ্চিতকরণ ও ভবিষ্যতে আর কোন আবরারকে যেনো এমন নির্মমতার শিকার হতে না হয় রাষ্ট্রের কাছে সেই দাবি তুলে ধরে বিক্ষুব্ধ শিক্ষার্থীরা।\nআগুয়ান ৭১-এর কেন্দ্রীয় সভাপতি মোঃ আব্দুল¬াহ চৌধুরির সভাপতিত্বে মানবন্ধনে অংশ নেন জেলা সভাপতি আবিদ শান্ত, জেলা সাংগঠনিক সম্পাদক সালেহ আহমেদ, নাগরিক নেতা এড. কুদরত ই খুদা, বিএল কলেজের ছাত্র প্রতিনিধি গোলাম সারোয়ার সাগর, এন্টি রেপ স্কোয়ার্ডের নিশাত তাসনিম প্রমুখ।


নারায়ণগঞ্জ হাসাপাতাল দালাল চক্রের কাছে জিম্মি! | দ্যা গ্লোবাল নিউজ ২৪\nনারায়ণগঞ্জ হাসাপাতাল দালাল চক্রের কাছে জিম্মি!\nরফিকুল ইসলাম রফিক,নারায়ণগঞ্জঃ দালাল চক্রের হাতে জিম্মি হয়ে পরেছে সেলিম ওসমানের দানকৃত দু’টি এ্যাম্বুলেন্স। নারায়ণগঞ্জ ৩’শ শয্যা হাসপাতালে নারায়ণগঞ্জ চেম্বার অব কমার্স ও বিকেএমইএ’র সহায়তায় দুটি এ্যাম্বুলেন্স দান করেছিলেন নারায়ণগঞ্জ-৫ আসনের সংসদ সদস্য একেএম সেলিম ওসমান। সে সময় তিনি হুঙ্কার দিয়ে বলেছিলেন, এই এ্যাম্বুলেন্স নিয়ে যদি কেউ ব্যবসা করার চেষ্টা করে তবে তার কলিজা টেনে বের করা হবে। তার জন্য প্রশাসনের দরকার নেই। এক সেলিম ওসমানই যথেষ্ট। তখন তিনি তার হাত দেখিয়ে বলেছিলেন, এটা মুক্তিযোদ্ধার হাত। এই হাত দিয়ে একসময় পাকিস্তানী দালালদের মেরেছিলাম। প্রয়োজনে এই হাত দিয়ে আবারো হাসপাতালের দালালদের মারা হবে।\nকিন্তু ঘটনা সে পর্যন্তই শেষ। এ্যাম্বুলেন্স দান করার পর তিনি আর তার কোন খবর নিয়েছেন কিনা তা নিয়ে সন্দেহ আছে সেদিনকার সেই অনুষ্ঠানে উপস্থিত হাসপাতাল সংশ্লিষ্টদের। তাদের মতে, কোথায় গেলো সাংসদ সেলিম ওসমানের সেদিনের হুঙ্কার? কোথায় গেলো দালালদের বিরুদ্ধে তার জিহাদের ঘোষনা? গতানুগতিক নিয়মেই দালালদের মাধ্যমেই চলছে এই এ্যাম্বুলেন্সের ব্যবসা-এমনটাই জানালেন সেবা নিতে আসা ভুক্তভোগী রোগীর স্বজনরা।\nসরকারি এ্যাম্বুলেন্সের পাশাপাশি বেসরকারি এ্যাম্বুলেন্স নিয়ে জমজমাট ব্যবসা চালিয়ে যাচ্ছে এক শ্রেণীর অসাধু চক্র। রোগীদের জিম্মি করে অতিরিক্ত ভাড়া আদায় করার কারনে চরম দূর্ভোগের শিকার হচ্ছেন সেবা নিতে আসা রোগীরা। রোগীদের অভিযোগের প্রক্ষিতে সোমবার দিনে ও রোববার রাতে সরেজমিনে ঘটনাস্থলে গিয়ে দেখা যায়, হাসপাতাল সামনে রাখা সরকারি এ্যাম্বুলেন্স এর পাশে রয়েছে বেসরকারি এ্যাম্বুলেন্স। এমনকি সাংসদ সেলিম ওসমানের দেওয়া দুটি এ্যাম্বুলেন্সও সেখানে রয়েছে।\nতখন এ প্রতিবেদক রোগী সেজে সরকারি এ্যাম্বুলেন্স ভাড়া করতে গেলে এক ব্যাক্তি এসে একটি ভিজিটিং কার্ড দিয়ে বলেন, এই নাম্বারে যোগাযোগ করুন। কার্ডটিতে লেখা রয়েছে জনসেবা এ্যাম্বুলেন্স সার্ভিস এবং জনসেবা ড্রাইভিং ট্রেনিং সেন্টার। কার্ডে থাকা নাম্বারে (০১৭১৫৭৬১৬৭৭) ফোন করে সরকারি এ্যাম্বুলেন্স ভাড়া নিতে চাইলে নাম প্রকাশে অনিচ্ছুক জনৈক ব্যাক্তি বলেন, আপনার কোনটা দরকার সরকারি না বেসরকারি। প্রতিবেদক বলেন, আমার সরকারি এ্যাম্বুলেন্স দরকার, আমি ঢাকা মেডিকেল কলেজ হাসপাতালে যাবো।\nপরবর্তীতে আপনি কে এবং আপনি কি সরকারি ড্রাইভার কিনা এমন প্রশ্নের জবাবে তিনি বলেন হ্যা, আমি সরকারি ড্রাইভার। আমার নাম সিদ্দিক। তাহলে আপনার ভিজিটিং কার্ডে বেসরকারি কোম্পানীর নাম কেন। তিনি বলেন, সেই এ্যাম্বুলেন্সগুলোও আমার। সরকারী-বেসরকারী সব এ্যাম্বুলেন্সই আমার নিয়ন্ত্রনে। ঢাকা মেডিকেল যেতে কত টাকা ভাড়া লাগবে জানতে চাইলে ড্রাইভার সিদ্দিক বলেন, সরকারী এ্যাম্বুলেন্সে গেলে ভাড়া ১৫৫০ টাকা ভাড়া আর বেসরকারী এ্যাম্বুলেন্সে গেলে ভাড়া ১৪০০ টাকা। সরকারী এ্যাম্বুলেন্সের ভাড়া এতো বেশী কেন? জানতে চাইলে তিনি বলেন, সেলিম ওসমান গাড়ি দিয়েছেন কিন্তু এটা এখনও পুরোপুরিভাবে সরকারী হয়নি। গাড়ির টাকা দিয়েই গাড়ির খরচ চালানো হয়।\nএ সময় নারায়ণগঞ্জের বন্দর থেকে আসা ষ্ট্রোকের রোগী জয়নালকে ৩০০ শয্যা হাসপাতালে নিয়ে আসলে কর্তব্যরত চিকিৎসক তাকে ঢাকা মেডিকেল কলেজ হাসপাতালে নিয়ে যেতে বলেন। তখন রোগীর স্বজনরা হাসপাতালে রাখা এ্যাম্বুলেন্স ভাড়া করতে চাইলে ১৫৫০ টাকা ভাড়া শুনে হতাশ হয়ে রোগীকে কোলে করে রাস্তায় নিয়ে যায় এবং একটা সিএনজি ভাড়া করে ঢাকায় নিয়ে যায়। এ সময় রোগীর স্বজনরা আফসোস করে বলেন, সরকারী হাসপাতালের এ্যাম্বুলেন্স ভাড়া করতে যদি ১৫৫০ টাকা লাগে তবে আমাদের মতো গরীব অসহায় রোগীদের কি অবস্থা হবে?\nএভাবে প্রতিনিয়তই সেই পুরানো দালাল চক্রের হাতেই প্রতারিত হচ্ছেন সেবা নিতে আসা সাধারণ মানুষ। সেলিম ওসমানের সেদিনের হুঙ্কারে যারা আশার আলো দেখেছিলেন, তাদেরকে নিমজ্জিত থাকতে হলো সেই অতীতের তিমিরেই। দালালমুক্ত হাসপাতাল উপহার দেওয়ার সেদিনের সেই চ্যালেঞ্জ কতটুকু বাস্তবায়ীত হলো জানতে সেলিম ওসমানের মুঠোফোনে যোগাযোগ করা হলে তা বন্ধ পাওয়া যায়।\nএ বিষয়ে হাসপাতালের তত্ত্বাবধায়ক ডাঃ নিতীশ কান্তি দেবনাথ জানান, এ্যাম্বুলেন্সের সরকারী ভাড়া কতো আমার জানা নাই। তবে হাসপাতালে দালাল রয়েছে এ কথা সত্য। তাই রোগীদের সচেতন থাকতে হবে।\nPrevious : দীপিকা পাড়ুকোনের নতুন ফ্যান সাকিব!\nNext : মুস্তাফিজের আরেকটি ইয়র্কারে বোল্ড হার্দিক


অস্ত্রের চালান বিচ্ছিন্নতাবাদীদের ? | coxbangla.com\nঅস্ত্রের চালান বিচ্ছিন্নতাবাদীদের ?\nকক্সবাংলা ডটকম(৪ জুন) :: রাজধানী ঢাকার অদূরে নারায়ণগঞ্জের রূপগঞ্জ পূর্বাচল খাল থেকে উদ্ধারকৃত বিপুল অস্ত্রের চালান নিয়ে সর্বত্র তোলপাড় চলছে। ২৫ কিলোমিটার দূরে দুটি স্থানে একই কায়দায় খালের মধ্যে রাখা উদ্ধারকৃত বিপুল পরিমাণ আগ্নেয়াস্ত্র ও গোলাবারুদ কী উদ্দেশ্যে আনল- এ প্রশ্নই এখন ঘুরপাক খাচ্ছে সবার মধ্যে। কিন্তু কেউ কোনো হিসাব মেলাতে পারছে না। আইনশৃঙ্খলা বাহিনীর কাছেও নেই সুনির্দিষ্ট কোনো তথ্য।\nএখন পর্যন্ত নির্ভরযোগ্য কিছু সূত্র দাবি করছে- এসব অস্ত্র চীনের তৈরি। আন্তর্জাতিক অস্ত্র চোরাচালান সিন্ডিকেট বাংলাদেশকে ট্রানজিট হিসেবে ব্যবহার করছে। তবে বিপুল পরিমাণ এসব অস্ত্রের চালানের গন্তব্য যেখানেই হোক না কেন দেশের জন্য তা বড় উদ্বেগ ও উৎকণ্ঠা তো বটেই।\nএ প্রশ্নের উত্তর খুঁজতে মাঠে নেমেছে পুলিশ, র‌্যাব ও গোয়েন্দারা।সবকটি গোয়েন্দা সংস্থা পৃথকভাবে এ নিয়ে তদন্ত করছে বলে জানা গেছে।\nএ বিষয়ে জানতে চাইলে নিরাপত্তা বিশ্লেষক মেজর জেনারেল আবদুর রশিদ শনিবার বলেন, অবৈধ এসব অস্ত্র বাংলাদেশে কোনো সন্ত্রাসী গোষ্ঠীর জন্য আনা হয়েছে এটি বিশ্বাস করার কোনো কারণ নেই। তাছাড়া বাংলাদেশে কোনো সন্ত্রাসী গোষ্ঠীর কাছে এত অস্ত্র কেনার সক্ষমতাও নেই। এসব অবৈধ অস্ত্রের চালান পার্শ্ববর্তী কোনো দেশের সন্ত্রাসী কিংবা বিচ্ছিন্নতাবাদী সংগঠনের জন্য আনা হতে পারে বলে তিনি মনে করেন।\nতিনি বলেন, আন্তর্জাতিক অস্ত্র চোরাকারবারিরা বাংলাদেশকে রুট হিসেবে ব্যবহার করে এসব অস্ত্র আনছে। চোরাকারবারিরা বাংলাদেশে ছোট ছোট এজেন্টের মাধ্যমে অস্ত্র-গোলাবারুদ নির্দিষ্ট গন্তব্যে পৌঁছে দিচ্ছে। এসব চোরাচালান বন্ধ করতে হলে দেশের অরক্ষিত সমুদ্র ও সীমান্ত পথগুলোতে নজরদারি বাড়াতে হবে।\nএদিকে আইনশৃঙ্খলা বাহিনী ও গোয়েন্দা সংস্থার একাধিক সূত্র জানায়, চীন থেকে নির্ধারিত কিছু এজেন্টের মাধ্যমে এসব অস্ত্র-গোলাবারুদ বাংলাদেশে আসে, যা পার্শ্ববর্তী একটি দেশের বিচ্ছিন্নতাবাদী সংগঠনের জন্য এখানে মজুদ করা হয়। পরে সুযোগমতো নির্দিষ্ট গন্তব্যে পৌঁছে যায়।\nএসব অস্ত্র-গোলাবারুদ চীনের আধা সরকারি প্রতিষ্ঠান চায়না নর্থ ইন্ডাস্ট্রিজ কর্পোরেশনের (নোরিনকো) তৈরি। এর আগে গত বছর রাজধানীর উত্তরা দিয়াবাড়ি খাল থেকে উদ্ধারকৃত বিপুল পরিমাণ অস্ত্র-গোলাবারুদের প্রস্তুতকারী প্রতিষ্ঠানও নোরিনকো।\nপ্রস্তুতকারী দেশের নাম এবং সিরিয়াল নম্বর না থাকলেও উদ্ধারকৃত অস্ত্র ও গোলাবারুদের ধরন ও আকৃতি দেখে অস্ত্র বিশেষজ্ঞরা এ ব্যাপারে নিশ্চিত হয়েছেন। তারা এক রকম নিশ্চিত যে, দিয়াবাড়ির অস্ত্রের চালান এবং রূপগঞ্জের অস্ত্রের চালানের মধ্যে বিশেষ যোগসূত্র আছে।\nনিরাপত্তা বিশ্লেষকরা বলছেন, অবৈধ অস্ত্রের পেছনে আন্তর্জাতিক মাফিয়া ও চোরাচালানিদের শক্তিশালী নেটওয়ার্ক কাজ করছে। তারা অস্ত্র ব্যবসার রুট হিসেবে ব্যবহার করছে বাংলাদেশকে। তবে এ সুযোগে এসব অবৈধ অস্ত্র ও গোলাবারুদের ক্ষুদ্র একটি অংশ বাংলাদেশে জঙ্গি ও সন্ত্রাসীদের হাতেও চলে যাচ্ছে বলে তাদের ধারণা।\nএ ছাড়া এ ধরনের অস্ত্রের চালান দেশে আরও রয়েছে বলে মনে করছেন অস্ত্র বিশেষজ্ঞরা। তবে আইনশৃঙ্খলা বাহিনীর কঠোর নিরাপত্তা ভেদ করে কিভাবে এত অস্ত্র দেশে ঢুকছে তা নিয়ে তারা যথেষ্ট উদ্বিগ্ন। তারা বলেন, এভাবে অস্ত্রের চালান ঢুকতে থাকলে আইনশৃঙ্খলা বাহিনীর সক্ষমতা নিয়ে প্রশ্ন উঠবে।\nকাউন্টার টেরোরিজম অ্যান্ড ট্রান্সন্যাশনাল ক্রাইম ইউনিটের (সিটিটিসি) প্রধান মনিরুল ইসলাম বলেন, এ ধরনের আগ্নেয়াস্ত্র বাংলাদেশের জঙ্গি কিংবা সন্ত্রাসী কোনো সংগঠন ব্যবহার করে না।\nএক প্রশ্নের জবাবে তিনি জানান, অন্য কোনো উদ্দেশ্য কিংবা ভিন্ন কোনো দেশের জন্য এসব অস্ত্র-গোলাবারুদ আনা হয়েছিল কিনা সে বিষয়টি খতিয়ে দেখা হচ্ছে। কারা এসব আগ্নেয়াস্ত্রের আমদানিকারক তা জানতে ইতিমধ্যে তারা সব ধরনের গোয়েন্দা তৎপরতা শুরু করেছেন।\nনিরাপত্তা বিশ্লেষক ও অবৈধ ক্ষুদ্রাস্ত্র নিয়ে কাজ করা সংগঠন বিপিডিসির (বাংলাদেশ ডেভেলপমেন্ট পার্টনার সেন্টার) প্রধান শরীফ এ কাফি বলেন, চীনের আধা সরকারি প্রতিষ্ঠান নোরিনকো থেকে অস্ত্র কেনা খুব কঠিন কিছু নয়। তবে নির্ধারিত কিছু এজেন্টের মাধ্যমে অস্ত্র-গোলাবারুদ কিনতে হয়।\nএসব এজেন্টের মাধ্যমে যোগাযোগ স্থাপনের পর ‘সর্বশেষ ব্যবহারকারীর সনদ’ (এন্ড ইউজার্স সার্টিফিকেট বা ইইউসি) জমা দিলে কারখানা থেকেই প্রয়োজনমতো অস্ত্র ও গোলাবারুদের সরবরাহ পাওয়া সম্ভব।\nএসব এজেন্ট অস্ত্র সংগ্রহের পর ট্রানজিট হিসেবে বাংলাদেশে পাঠায়। পরবর্তীকালে সময় বুঝে ছোট ছোট চালানে অস্ত্র-গোলাবারুদ চলে যায় কাক্সিক্ষত ব্যক্তি ও সংগঠনের হাতে।\nঅস্ত্র উদ্ধার টিমের সঙ্গে দীর্ঘদিন কাজ করছেন ডিএমপির ঊর্ধ্বতন একজন কর্মকর্তা বলেন, উদ্ধার হওয়া অস্ত্রগুলো চীনের কারখানায় তৈরি। যদিও অস্ত্রের গায়ে উৎপাদনকারী দেশের নাম উল্লেখ নেই। তবে অস্ত্রের ধরন দেখে এগুলো চীনে তৈরি বলে ধারণা করা হচ্ছে। পুলিশের মহাপরিদর্শক একেএম শহীদুল হকও শুক্রবার ঘটনাস্থলে গিয়ে উদ্ধারকৃত অস্ত্র চীনের তৈরি বলে জানান।\nবিপিডিসির প্রধান শরীফ এ কাফি আরও বলেন, চট্টগ্রামে যে অস্ত্রের চালান আটক হয়েছিল তার মধ্যে নতুনগুলো চীনের প্রতিষ্ঠান নোরিনকোতে তৈরি। এ অস্ত্র কেনার জন্য যে সনদ জমা দেয়া হয়েছে সেটাও ভুয়া ছিল বলে আমার মনে হয়। কারণ আন্তর্জাতিক বাজারের অস্ত্র চোরাচালান চক্রটি অতীতেও এ ধরনের ভুয়া সনদ দিয়ে নোরিনকো থেকে অস্ত্র কিনেছে বলে অনেক প্রমাণ আছে।\nঅস্ত্র বিশেষজ্ঞরা বলছেন, অবৈধ অস্ত্র ব্যবসায়ী আন্তর্জাতিক চক্রটি বঙ্গোপসাগরের আকিয়াব বন্দরের অদূরে আন্তর্জাতিক জলসীমায় ভাসমান জাহাজ থেকেই ছোট ছোট ট্রুলারে এসব আগ্নেয়াস্ত্র তুলে দেয়। পরে এসব আগ্নেয়াস্ত্র বিভিন্ন হাত ঘুরে বাংলাদেশে ছোট ছোট এজেন্টের কাছে আসে। এরপর সময় সুযোগমতো তা পৌঁছে দেয়া হয় নির্দিষ্ট গন্তব্যে।\nবিপিডিসির এক প্রতিবেদন থেকে জানা যায়, নজরদারি না থাকায় দেশের অন্তত দেড়শ’ অবৈধ অস্ত্র ব্যবসায়ী সিন্ডিকেট বিভিন্ন সীমান্তের ৫৭টি পয়েন্ট দিয়ে অবৈধ অস্ত্রের চালান দেশে আনছে। পরে তা ছড়িয়ে দিচ্ছে সারা দেশে।\nসংগঠনটির পরিসংখ্যান অনুযায়ী, ভারতীয় অস্ত্রের পাশাপাশি চীন ও ইউরোপের বিভিন্ন দেশ থেকে মিয়ানমার হয়ে আসা অবৈধ অস্ত্র ছড়িয়ে পড়ছে রাজধানীসহ সারা দেশে। চাহিদা বেড়ে যাওয়ায় কয়েক বছরে অস্ত্রের দামও বেড়েছে কয়েকগুণ। এভাবে চাঙ্গা হয়ে উঠছে অবৈধ আগ্নেয়াস্ত্রের বাজার।\nনিরাপত্তা বিশ্লেষকরা বলছেন, অবৈধ অস্ত্রের পেছনে আন্তর্জাতিক মাফিয়া ও চোরাচালানিদের শক্তিশালী নেটওয়ার্ক কাজ করছে। এ ক্ষেত্রে সীমান্ত দিয়ে অস্ত্র পাচার বন্ধে বিজিবির মুখ্য ভূমিকা পালন করার কথা। যদিও দীর্ঘ সীমান্তজুড়ে বিজিবির অনেক সীমাবদ্ধতা রয়েছে। তবে কিছু কিছু অভিযোগের তীর তাদের দিকেও আছে। অনেকে বলেন, বিজিবি এবং পুলিশ সদস্যরা যথাযথভাবে দায়িত্ব পালন করলে এসব অস্ত্রের চালান রাজধানী পর্যন্ত চলে আসার কথা নয়।\nপ্রসঙ্গত বৃহস্পতিবার রাত থেকে শুক্রবার সকাল পর্যন্ত রূপগঞ্জে অভিযান চালিয়ে ৬২টি এসএমজি, ৫১টি ম্যাগাজিন, ৫টি পিস্তল, ২টি ওয়াকিটকি, ২টি রকেট লঞ্চার, ৫৪টি গ্রেনেড, বিপুল পরিমাণ গোলাবারুদ, বোমা তৈরির সরঞ্জাম, ডেটোনেটর উদ্ধার করা হয়। বিশেষভাবে মুড়িয়ে প্লাস্টিকের ব্যাগে ভরে দড়ি দিয়ে এসব অস্ত্র গাছের সঙ্গে বেঁধে রাখা হয়। এর আগে ২০১৬ সালের জুনে রাজধানীর উত্তরা দিয়াবাড়িতে একটি খাল থেকে ৯৭টি পিস্তল, ৪৯৪টি ম্যাগাজিন ও ১ হাজার ৬০টি গুলি উদ্ধার করে পুলিশ। এ ছাড়া শনিবার এই চালানের মধ্যে আরও ৫টি এসএমজি চাইনিজ রাইফেল শীতলক্ষ্যা নদী থেকে উদ্ধার করা হয়।\nএর আগে ২০০৩ সালের ২৮ জুন বগুড়া জেলার কাহালু এলাকায় একটি ট্রাকে আনারস দিয়ে ঢাকা অবস্থায় বিপুল পরিমাণ অস্ত্র ও ৭০ হাজার রাউন্ড তাজা গুলি উদ্ধার করা হয়। ওই সব অস্ত্র-গুলি কাদের ছিল সে প্রশ্নের আজো সদুত্তর মেলেনি। ২০০৪ সালের ১ এপ্রিল মধ্যরাতে চট্টগ্রামের সিইউএফএল জেটিঘাটে খালাসের সময় পুলিশ কর্তৃক আটক ১০ ট্রাক মামলার রায় হয়েছে। ওই চালান চীন থেকে ভারতের আসাম রাজ্যের বিচ্ছিন্নতাবাদী গোষ্ঠী উলফার জন্য আনা হয় বলে রায়ে বলা হয়েছে।\nরাষ্ট্রীয় পৃষ্ঠপোষকতায় আনা ওই মামলার রায়ে বিএনপি-জামায়াত জোট সরকারের মন্ত্রী জামায়াতের তৎকালীন আমীর মতিউর রহমান নিজামী (যুদ্ধাপরাধী হিসেবে ফাঁসি কার্যকর করা হয়েছে) ও সাবেক স্বরাষ্ট্র প্রতিমন্ত্রী লুৎফুজ্জামান বাবর, উলফা নেতা পরেশ বড়ুয়া ছাড়াও ফাঁসির দণ্ডাদেশপ্রাপ্ত অন্য আসামিরা হলেন ডিজিএফআইয়ের সাবেক পরিচালক মেজর জেনারেল (অব.) রেজ্জাকুল হায়দার চৌধুরী, এনএসআইয়ের সাবেক মহাপরিচালক ব্রিগেডিয়ার জেনারেল (অব.) মো. আবদুর রহিম, পরিচালক উইং কমান্ডার (অব.) সাহাব উদ্দিন আহাম্মদ, উপপরিচালক মেজর (অব.) লিয়াকত হোসেন, এনএসআইয়ের মাঠ কর্মকর্তা আকবর হোসেন খান, সিইউএফএলের ব্যবস্থাপনা পরিচালক মহসিন উদ্দিন তালুকদার, মহাব্যবস্থাপক (প্রশাসন) কে এম এনামুল হক, শিল্প মন্ত্রণালয়ের সাবেক ভারপ্রাপ্ত সচিব নুরুল আমিন, অস্ত্র বহনকারী ট্রলারের মালিক হাজি সোবহান, চোরাকারবারি হাফিজুর রহমান এবং অস্ত্র খালাসের জন্য শ্রমিক সরবরাহকারী দ্বীন মোহাম্মদ।\nPosted ২:২৮ পূর্বাহ্ণ | রবিবার, ০৪ জুন ২০১৭


g কোনো বিশেষ গোষ্ঠী নয়, সমগ্র মানবজাতির জন্য প্রেরিত হয়েছিলেন মহানবী সা. | AmaderBrahmanbaria.Com – আমাদের ব্রাহ্মণবাড়িয়া\nকোনো বিশেষ গোষ্ঠী নয়, সমগ্র মানবজাতির জন্য প্রেরিত হয়েছিলেন মহানবী সা.\nইসলাম ধর্ম ডেস্ক : মহান আল্লাহ প্রিয়নবী সাল্লাল্লাহু আলাইহি ওয়া সাল্লামকে সর্বশেষ নবী বানিয়ে পাঠিয়েছেন। তাঁর মাধ্যমেই নবীগণের ধারা সমাপ্ত হয়েছে। মহান আল্লাহ অন্যান্য নবীদেরকে বিশেষ অঞ্চল, বিশেষ সময়ের জন্য প্রেরণ করেছেন। তাঁদের দাওয়াত ও শিক্ষা অত্র অঞ্চলের মাঝেই সীমাব্ধ ছিল। হযরত মুসা আ. মিসর অঞ্চলে বনী ইসরাইলের প্রতি প্রেরিত হয়েছিলেন। তাঁর দাওয়াত ও নবুওয়াত অত্র অঞ্চলেই সীমাবদ্ধ ছিল।\nহযরত মুহাম্মদ সাল্লাল্লাহু আলাইহি ওয়া সাল্লামকে নির্দিষ্ট কোনো জাতি, বিশেষ কোনো অঞ্চলের জন্য প্রেরণ করা হয়নি। বরং মহান আল্লাহ তাকে তাবৎ এ জগত, আগত অনাগত মানবতার জন্য মোটকথা কিয়ামত পর্যন্ত সকল মানুষের জন্য নবী বানিয়ে পাঠিয়েছেন। পবিত্র কুরআনে মহান আল্লাহ বলেন, ‘হে নবী ! আমি আপনাকে সমগ্র মানবতার জন্য সুসংবাদদাতা ও সতর্ককারীরূপে প্রেরণ করেছি। ’(সূরা : সাবা : আয়াত : ২৮)\nপবিত্র আয়াতে সমগ্র মানবতা দ্বারা উদ্দেশ্য পৃথিবীর সকল মানুষ, যারা কিয়ামত পর্যন্ত আসবে। পৃথিবী সকল অঞ্চলের মানুষ। প্রিয়নবী সাল্লাল্লাহু আলাইহি ওয়া সাল্লামের নবুওয়াত শুধুমাত্র আরবের জন্যই নয়। এবং কোনো কালের মধ্যেই সীমাবদ্ধ নয়। বরং মহান আল্লাহ তাঁকে সকল যুগের, তাবৎ মানুষের জন্য নবী হিসেবে প্রেরণ করেছেন।\nপ্রিয়নবী সাল্লাল্লাহু আলাইহি ওয়া সাল্লামের নবুওয়াতের শিক্ষামালা কিয়ামত অবধি বলবৎ থাকবে। এ জন্যই তাঁর শিক্ষা আমাদের সারা জীবনকে ব্যাপৃত করে আছে। প্রিয়নবী সাল্লাল্লাহু আলাইহি ওয়া সাল্লামের শিক্ষার দুটি দিক রয়েছে।\nপ্রথমটি হলো : শরিয়ত। যার মাধ্যমে কোনটি জায়েয। কোনটি না জায়েয। কোনটি হালাল। কোনটি হারাম। কোনটি ওয়াজিব। কোনটি সুন্নাত।\nদ্বিতীয়টি হলো : উম্মতের জীবনে অনাগত নানা যুগে কী কী পরিস্থিতির উদ্ভব ঘটবে। সে পরিস্থিতে উম্মত কী সমস্যায় সম্মুখিন হবে। এমন সমস্যায় সম্মুখিন হলে তা থেকে উত্তরণের পথ কী হবে।\nদ্বিতীয় যে বিষয়,ভবিষ্যতে সংঘটিতব্য নানা সমস্যার বিষয়েও প্রিয়নবী সাল্লাল্লাহু আলাইহি ওয়া সাল্লাম গুরুত্বের সঙ্গে বিবেচনা করেছেন। প্রিয়নবী সাল্লাল্লাহু আলাইহি ওয়া সাল্লাম নবুওয়াতের মাধ্যমে জেনে সে সম্পর্কে উম্মতকে সর্তক করে গেছেন। ফেতনা-ফাসাদের মুহূর্তে করণীয় কী হবে? তাও বলে গেছেন। ধারাবাহিকভাবে সে সম্পর্কে আলোচনা করা হবে।\nএ দ্বিতীয় বিষয়টি নিয়েও প্রিয়নবী সাল্লাল্লাহু আলাইহি ওয়া সাল্লাম অতি গুরুত্বের সঙ্গে শিক্ষা দিয়েছেন।


বঙ্গমাতার জন্মবার্ষিকী আজ - বিবিধ - দৈনিকশিক্ষা\nজাতির পিতা বঙ্গবন্ধু শেখ মুজিবুর রহমানের সহধর্মিণী, বঙ্গমাতা শেখ ফজিলাতুননেছা মুজিবের ৯০তম জন্মবার্ষিকী আজ। তিনি আওয়ামী লীগ সভাপতি ও প্রধানমন্ত্রী শেখ হাসিনার মা। ১৯৩০ খ্রিষ্টাব্দের ৮ আগস্ট গোপালগঞ্জের টুঙ্গিপাড়ার শেখ পরিবারে এ মহীয়সী নারীর জন্ম। শেখ ফজিলাতুননেছার বাবা শেখ জহুরুল হক ও মা হোসনে আরা বেগম।\nবেগম ফজিলাতুননেছা মুজিব বাংলাদেশের স্বাধীনতা সংগ্রামের বিভিন্ন অধ্যায়ে গুরুত্বপূর্ণ ভূমিকা পালন করেছেন। অনেক জটিল ও সংকটময় পরিস্থিতিতে বঙ্গবন্ধুর পাশে থেকে সঠিক সিদ্ধান্ত নিতে সহযোগিতা করেছেন। একাত্তরে মুক্তিযুদ্ধ চলাকালে বঙ্গবন্ধুর অনুপস্থিতিতে বাঙালির মুক্তিসংগ্রামকে এগিয়ে নিতে গৃহবন্দি অবস্থায়ও তিনি অসাধারণ ভূমিকা রেখেছেন। ১৯৭৫ খ্রিষ্টাব্দের ১৫ আগস্টের কালরাত্রিতে বঙ্গবন্ধু এবং পরিবারের অন্য সদস্যদের সঙ্গে ঘাতকের বুলেটে শহীদ হন তিনি।\nবঙ্গমাতার জন্মবার্ষিকী জাতীয়ভাবে উদ্যাপনের লক্ষ্যে মহিলা ও শিশুবিষয়ক মন্ত্রণালয় বিস্তারিত কর্মসূচি গ্রহণ করেছে। এ বছরের প্রতিপাদ্য- ‘বঙ্গমাতা ত্যাগ ও সুন্দরের সাহসী প্রতীক’। বাংলাদেশ শিশু একাডেমি মিলনায়তনে বঙ্গমাতার জন্মবার্ষিকী উদ্যাপন উপলক্ষে অনুষ্ঠানে সভাপতিত্ব করবেন মহিলা ও শিশুবিষয়ক প্রতিমন্ত্রী ফজিলাতুন নেসা ইন্দিরা।\nপ্রধানমন্ত্রী শেখ হাসিনা গণভবন থেকে ভার্চুয়াল প্ল্যাটফরমে বঙ্গমাতা ফজিলাতুননেছা মুজিবের জন্মবার্ষিকী উপলক্ষে অনুষ্ঠানে প্রধান অতিথি হিসেবে যোগ দেবেন। অনুষ্ঠানে মূল প্রবন্ধ উপস্থাপন করবেন আওয়ামী লীগের প্রেসিডিয়াম সদস্য বেগম মতিয়া চৌধুরী। এ ছাড়া মন্ত্রণালয়ের পক্ষে করোনায় ক্ষতিগ্রস্ত নারীদের আর্থিক সাহায্য ও কর্মসংস্থান সৃষ্টির লক্ষ্যে দুস্থ নারীদের সেলাই মেশিন ও মোবাইল ব্যাংকিংয়ের মাধ্যমে নগদ অর্থ প্রদান করা হবে।\nদিনটি উপলক্ষে আওয়ামী লীগসহ বিভিন্ন সামাজিক ও সাংস্কৃতিক সংগঠন বিভিন্ন কর্মসূচি গ্রহণ করেছে। আওয়ামী লীগের কর্মসূচির মধ্যে রয়েছে- সকাল ১০টায় বনানী কবরস্থানে শ্রদ্ধার্ঘ্য অর্পণ শেষে কোরআনখানি, মিলাদ ও দোয়া মাহফিল। ঢাকা মহানগর উত্তর-দক্ষিণ আওয়ামী লীগসহ সহযোগী সংগঠনগুলো এ কর্মসূচিতে অংশ নেবে।\nএ ছাড়া বঙ্গমাতার জন্মদিন উপলক্ষে দুপুর ১২টায় বঙ্গবন্ধু এভিনিউয়ে আওয়ামী লীগের কেন্দ্রীয় কার্যালয়ে বাংলাদেশ কৃষক লীগ আলোচনা সভা ও দোয়া মাহফিলের আয়োজন করেছে। সংগঠনের সভাপতি কৃষিবিদ সমীর চন্দের সভাপতিত্বে অনুষ্ঠানে আওয়ামী লীগের যুগ্ম সাধারণ সম্পাদক এবং তথ্যমন্ত্রী ড. হাছান মাহমুদ প্রধান অতিথি হিসেবে উপস্থিত থাকবেন। যুব মহিলা লীগ ধানমণ্ডির ৩২ নম্বরে মোমবাতি প্রজ্বালন কর্মসূচি গ্রহণ করেছে। আওয়ামী লীগের সাধারণ সম্পাদক ওবায়দুল কাদের বঙ্গমাতা বেগম ফজিলাতুননেছা মুজিবের জন্মবার্ষিকী যথাযথ মর্যাদায় পালনে আওয়ামী লীগসহ সহযোগী সংগঠনের সর্বস্তরের নেতাকর্মীদের প্রতি আহ্বান জানিয়েছেন।\nদিনটি উপলক্ষে শনিবার রাত সাড়ে ৮টায় আওয়ামী লীগ ‘গৃহকোণ থেকে জনগণের হৃদয়ে’ শীর্ষক বিশেষ ওয়েবিনারের আয়োজন করবে। ভার্চুয়াল পদ্ধতিতে আয়োজিত এ অনুষ্ঠানে সাবেক ছাত্রনেতা ও কলামিস্ট সুভাষ সিংহ রায়ের সঞ্চালনায় আলোচক হিসেবে উপস্থিত থাকবেন আওয়ামী লীগের উপদেষ্টা পরিষদের সদস্য আমির হোসেন আমু, মহিলাবিষয়ক সম্পাদক মেহের আফরোজ চুমকি, ঢাকা বিশ্ববিদ্যালয়ের সাবেক উপ-উপাচার্য অধ্যাপক ড. নাসরীন আহমদ, ঢাকা বিশ্ববিদ্যালয়ের উপ-উপাচার্য ও কবি অধ্যাপক ড. মুহাম্মদ সামাদ ও ঢাকা বিশ্ববিদ্যালয়ের সামাজিক বিজ্ঞান অনুষদের ডিন অধ্যাপক ড. সাদেকা হালিম। অনুষ্ঠানে মূল প্রবন্ধ উপস্থাপন করবেন সিনিয়র সাংবাদিক অজয় দাশগুপ্ত।\nই-মেইলঃ dainikshiksh[email protected] (নিউজ)


কীভাবে বুঝবেন আপনার অস্টিওআর্থ্রাইটিস ? | HomeoPathy BD\nকীভাবে বুঝবেন আপনার অস্টিওআর্থ্রাইটিস ?\nPosted on October 26, 2018 by HomeoPathy BD in চিকিৎসা বিজ্ঞান, টিপস, পা, রোগসমূহ, সকল বিষয়, স্বাস্থ্য টিপস //0Comments\nবয়স্ক ব্যক্তিদের চলাফেরার অন্যতম অন্তরায় হলো হাঁটুব্যথা। হাঁটুব্যথার প্রধান কারণ অস্টিওআর্থ্রাইটিস বা বয়সজনিত সন্ধিক্ষয়। এতে নারীরা বেশি ভোগেন। ৬৫ বছরের ওপর ৪৫ শতাংশ নারী হাঁটুব্যথায় ভুগে থাকেন। বয়স বৃদ্ধি এই হাঁটুব্যথার প্রধানতম কারণ। তবে কিছু বিষয় এমন সমস্যার ঝুঁকি বাড়ায়। যেমন ওজনাধিক্য, বংশগতি, জীবনাচরণ, পেশা, হাঁটুতে কোনো আঘাতের ইতিহাস, অন্যান্য বাতরোগের উপস্থিতি ইত্যাদি। আবার হাঁটুব্যথা মানেই যে অস্টিওআর্থ্রাইটিস তা–ও নয়, আরও নানা কারণেও হাঁটুব্যথা থাকতে পারে। যেমন সংক্রমণ, আঘাত, বাতরোগ বা টিউমার।\nকীভাবে বুঝবেন অস্টিওআর্থ্রাইটিস?\n■ ব্যথা ধীরে ধীরে বাড়ে, মাস–বছরজুড়ে বয়সের সঙ্গে বাড়তে থাকে।\n■ প্রথম দিকে কিছুদিন ভালো, কিছুদিন খারাপ—এভাবে চলতে থাকে।\n■ হাঁটাচলায় ব্যথা বাড়ে, বিশ্রাম নিলে কমে।\n■ হাঁটু লাল বা বেশি ফোলা হয় না।\nরোগ সম্পর্কে সঠিক ধারণা নেওয়া জরুরি। এটি চিকিৎসার মাধ্যমে ব্যথা কমানো ও জীবনযাত্রার মান বাড়ানো সম্ভব। শুধু ওষুধের মাধ্যমে তা সম্ভব নয়।\n■ ওজন নিয়ন্ত্রণ করুন।\n■ হাঁটু ভাঁজ করে বসা বা বসে কাজ করা, সিঁড়ি ভাঙা এড়িয়ে চলুন।\n■ হাঁটুর চারপাশের পেশির কার্যকারিতা বাড়ানোর জন্য নির্দিষ্ট ব্যায়ামগুলো করুন।\n■ ব্যথার তীব্রতার ওপর নির্ভর করে চিকিৎসকের পরামর্শ অনুযায়ী ওষুধ খান। অল্প ব্যথায় প্যারাসিটামল, ক্যাপসেসিন ক্রিম যথেষ্ট। না কমলে ব্যথানাশক বড়ি লাগতে পারে। তার আগে রোগীর কিডনি, যকৃৎ, হার্টের অবস্থা দেখে নিতে হবে।\n■ ঠান্ডা গরম সেঁক সাময়িক আরাম দিলেও এর উপকার দীর্ঘমেয়াদি নয়।\n■ সবকিছুর পর শল্যচিকিৎসা বা হাঁটু প্রতিস্থাপনের বিষয়টি বিবেচনা করা যায়।\n■ বাজার চলতি কিছু নতুন চিকিৎসা, যেমন স্টেমসেল থেরাপি, লেজার, পিআরপি ইত্যাদির দীর্ঘমেয়াদি উপকারিতা সম্পর্কে নির্ভরযোগ্য তথ্য–উপাত্ত এখনো পাওয়া যায়নি।\nঅস্টিওআর্থ্রাইটিস এর হোমিওপ্যাথি ঔষধ সমূহ\nKali phosphoricum – ক্যালি ফস\nSilicea – সিলিশিয়া / সাইলিশিয়া\nArnica montana – আর্নিকা\nRhus toxicodendron – রাস টক্স\nHypericum perforatum – হাইপেরিকাম\nCalcarea carbonica – ক্যালকেরিয়া কার্ব\nKent 57 হাড়ের গাঁটে গাঁটে বাত রোগের জন্য\nKent 38 বাত/আর্থ্রাইটিস রোগের জন্য\n[ ভাল লাগলে পোস্টে অবশ্যই কমেন্ট বা শেয়ার করুন , শেয়ার বা কমেন্ট দিলে আমাদের কোনো লাভ অথবা আমরা কোনো টাকা পয়সা পাই না, কিন্তু উৎসাহ পাই, তাই অবশ্যই শেয়ার করুন । ]\nHow to Understand Your Osteoarthritis\nঅস্টিওআর্থ্রাইটিস এর হোমিওপ্যাথিক ঔষধসমূহ\nকীভাবে বুঝবেন অস্টিওআর্থ্রাইটিস\nকীভাবে বুঝবেন আপনার অস্টিওআর্থ্রাইটিস


চ্যালেঞ্জিং পেশায় নারীর অংশগ্রহণ বাড়ছে | Weekly Bangladesh\nমিজানুর রহমান পলাশ | রবিবার, ২১ জুন ২০২০\nমেজর জেনারেল পদে ডা. সুসানে গীতিকে র‌্যাঙ্ক ব্যাজ পরিয়ে দেন সেনাপ্রধান জেনারেল আজিজ আহমেদ এবং সেনাবাহিনীর কোয়ার্টার মাস্টার জেনারেল (কিউএমজি) লেফটেন্যান্ট জেনারেল মো. সামছুল হক। আন্তঃবাহিনী জনসংযোগ পরিদফতরের (আইএসপিআর) তথ্য মতে, বাংলাদেশ সশস্ত্র বাহিনীর ইতিহাসে তিনিই প্রথম নারী মেজর জেনারেল। মাননীয় প্রধানমন্ত্রী শেখ হাসিনা নারীর ক্ষমতায়নে যে যুগান্তকারী পদক্ষেপ নিয়েছেন সেনাবাহিনীতে নারী অফিসারকে মেজর জেনারেল হিসেবে পদোন্নতি প্রদানের মাধ্যমে সেই পদক্ষেপের আরও একটি নতুন দিগন্তের সূচনা হলো।\nডা. সুসানে গীতি ১৯৮৫ সালে রাজশাহী মেডিকেল কলেজ থেকে এমবিবিএস পাস করেন। ১৯৮৬ সালে তিনি বাংলাদেশ সেনাবাহিনীতে নারী চিকিৎসক হিসেবে ক্যাপ্টেন পদে যোগ দেন। তিনি ১৯৯৬ সালে প্রথম নারী হিসেবে হেমাটোলজিতে এফসিপিএস ডিগ্রি অর্জন করেন। জাতিসংঘ শান্তি রক্ষা মিশন এবং বিভিন্ন সামরিক হাসপাতালে প্যাথলজি বিশেষজ্ঞের দায়িত্ব পালন করেছেন। বর্তমানে তিনি আর্মড ফোর্সেস মেডিকেল কলেজের প্যাথলজি বিভাগের প্রধান হিসেবে কর্মরত।\nনারী ট্রেন চালকের কর্মক্ষেত্রে যোগদান রেলের দীর্ঘ ইতিহাসে খুব বেশি দিনের নয়। এশিয়ার প্রথম নারী ট্রেন চালক ভারতের মুমতাজ, ১৯৮৯ সালে। বাংলাদেশ রেলওয়েতে সালমা খাতুন প্রথম নারী ট্রেন চালক হিসেবে এর ২৫ বছর পর যুক্ত হন। এ দৃষ্টান্তে অনুপ্রাণিত হয়ে নরসিংদীর মেয়ে সালমা বেগম, নড়াইলের লোহাগড়ার মেয়ে কৃষ্ণা, কুমিল্লার মেয়ে রেহানা আবেদিন, দিনাজপুরের পার্বতীপুরের মেয়ে নাছরিন আক্তার, চট্টগ্রামের মেয়ে উম্মে সালমাসহ আরও প্রায় ১৫ জন নারী ট্রেন চালক হিসেবে বাংলাদেশ রেলওয়েতে যুক্ত আছেন। তারা প্রত্যেকে চ্যালেঞ্জিং পেশা হিসেবে ট্রেন চালানোকে দারুণ উপভোগ করছেন। আরও কয়েক নারী বাংলাদেশ রেলওয়েতে ট্রেন চালক হিসেবে যুক্ত হবেন। বাংলাদেশে নারীদের ট্রেন চালকের মতো ঝুঁকিপূর্ণ পেশায় আসার মূল অনুপ্রেরণাকারী কিন্তু সালমা খাতুন।\nবর্তমানে নারীরা অফিস-বাসা সবক্ষেত্রেই সমান পারদর্শী। অন্যান্য চ্যালেঞ্জিং পেশায়ও বর্তমানে নারীর অংশগ্রহণ বাড়ছে। জিডি পাইলট পেশায় বাংলাদেশ বিমানবাহিনীতে ২০১৪ সালে প্রথম সামরিক নারী বৈমানিক তামান্না-ই-লুৎফী ‘বেল-২০৬’ হেলিকপ্টারে সফলভাবে একক উড্ডয়নের সক্ষমতা অর্জন করেন। নারীর অগ্রযাত্রায় তার এ সাফল্য সমগ্র দেশ ও জাতির জন্য এক নতুন উৎসাহ-উদ্দীপনার দৃষ্টান্ত হয়ে থাকবে। সশস্ত্র বাহিনীতে নারী কর্মকর্তা নিয়োগের প্রক্রিয়ায় বাংলাদেশ বিমানবাহিনীতে প্রথমবারের মতো (জিডি পাইলট) নারী বৈমানিক নিয়োগের সিদ্ধান্ত গৃহীত হয়। এরই ধারাবাহিকতায় প্রথমবারের মতো হেলিকপ্টার উড্ডয়ন করে দু’জন নারী বৈমানিক ফ্লাইং অফিসার নাইমা হক ও পাইলট অফিসার তামান্না-ই-লুৎফী। ২০১৪ সালে বাণিজ্যিক জাহাজে নারী নাবিক হিসেবে ১৩ জন প্রথম যোগদান করেন। সশস্ত্র বাহিনীতে বিভিন্ন শাখায় প্রায় এক হাজার নারী কর্মকর্তা সাফল্যের সঙ্গে কাজ করছেন।\nচ্যালেঞ্জিং পেশা হিসেবে বাংলাদেশ পুলিশের নারী সদস্যরা মেধা ও যোগ্যতা দিয়ে নিজস্ব স্থান দখল করে নিয়েছেন। একসময় এ পেশায় নারীরা আসতে চাইত না, এখন সময় পাল্টেছে। নারী হিসেবে বাংলাদেশ পুলিশে প্রথম অতিরিক্ত মহাপরিদর্শকের দায়িত্ব পালন করেছেন রৌশন আরা বেগম। তিনি রাষ্ট্রপতি পুলিশ পদক (পিপিএম) প্রাপ্ত একজন পুলিশ কর্মকর্তা। তিনি প্রথম নারী পুলিশ সুপার হিসেবে মুন্সীগঞ্জ জেলায় দায়িত্ব পালন করেন। পুলিশ সদর দফতর সূত্রে জানা যায়, পুলিশে নারী পুলিশের অভিষেক ১৯৭৪ সালে। মাত্র সাতজন এসআই আর সাতজন কনস্টেবল নিয়ে এর যাত্রা শুরু হলেও আজ পুলিশ বাহিনীতে ১৩ হাজার ৩৯১ জন নারী সদস্য বিভিন্ন শাখায় রয়েছেন। পুলিশ সদর দফতরসহ বিভিন্ন গুরুত্বপূর্ণ পদে আছেন নারী পুলিশ। ডিএমপিসহ পুলিশ বাহিনীর বিভিন্ন ইউনিটে দায়িত্ব পালন করছেন অতিরিক্ত পুলিশ সুপার থেকে ইন্সপেক্টর পদমর্যাদায় অসংখ্য নারী। শান্তি রক্ষা মিশনেও পুলিশের নারী সদস্যরা মেধা ও যোগ্যতা দিয়ে নিজস্ব স্থান করে নিয়েছেন। নারী সদস্যরা যেভাবে এগিয়েছে তাতে খুব বেশি দিন অপেক্ষা করতে হবে না যেদিন দেশের পুলিশ প্রধান (আইজিপি) হবেন একজন নারী। ট্রাফিক ব্যবস্থাপনায় পুরুষের পাশাপাশি এগিয়ে আছেন নারীরা। পুলিশ বাহিনীতে নারী সার্জেন্ট নিয়োগের প্রক্রিয়া শুরু ২০১৪ সালে ৮ জন নারী সার্জেন্ট নিয়োগের মধ্য দিয়ে। চ্যালেঞ্জিং পেশা হিসেবে সাংবাদিকতায়ও নারীরা দক্ষতার সঙ্গে সংবাদ কাভার করে মিডিয়ায় সংবাদ ও তথ্যপ্রবাহ জনগণের সামনে নিয়ে আসছে। নারী সাংবাদিকতার পথিকৃৎ নূরজাহান বেগমের হাত ধরে মূলত বাঙালি নারীদের সাংবাদিকতা জগতে প্রবেশ। বর্তমানে মোট নারী সাংবাদিকের সংখ্যা ৩১০ জন, যা মোট সাংবাদিকের ১৩ শতাংশ। এক যুগ আগের এ সংখ্যা ছিল হাতে গোনা দু-একজন। একসময় আইন পেশায় নারীরা আসতই না কিন্তু এখন বিভিন্ন বারে দেখা যায় নারীদের সংখ্যা অনেক এমনকি সুপ্রিম কোর্টের বিচারক এখন নারী।\nজীবনের তাগিদে, নারীদের ক্ষমতায়ন নিশ্চিতের সুফল হিসেবে নারীরা রাইড শেয়ারিংয়ের মতো চ্যালেঞ্জিং পেশা বেছে নিচ্ছেন। অনেক নারী চাকরির পাশাপাশি অবসর সময়ে রাইড শেয়ারিং করে বাড়তি উপার্জন করছে। বেছে নিচ্ছে বাড়তি আয়ের পথ। শিক্ষকতা, সরকারি-বেসরকারি বিভিন্ন পদে ও ব্যাংক ব্যবস্থাপনায় নারীর অংশগ্রহণ পর্যায়ক্রমে বৃদ্ধি পেয়েছে এবং তারা সফলতার সঙ্গে এসব সেক্টরে নিজেদের মেধা ও যোগ্যতার প্রমাণ দিয়েছেন। জনপ্রশাসন মন্ত্রণালয়ের তথ্য মতে, মোট সরকারি চাকরিজীবীদের মধ্যে ২৭ শতাংশ নারী। ২০১২ সালে ছিল ২১ শতাংশ। একাদশ জাতীয় সংসদে সরাসরি নির্বাচিত নারী সংসদ সদস্য সংখ্যা ২২ জন এবং সংরক্ষিত আসনে ৫০ জন নারী। মোট ৭২ জন নারী সংসদে প্রতিনিধিত্ব করছে। কর্মক্ষেত্রে নারীরা এখনও সমস্যার কিছু সম্মুখীন হচ্ছেন তাবে তা পূর্বের তুলনায় অনেক কম। পুরোপুরি এ সমস্যার সমাধন করতে হলে দৃষ্টিভঙ্গির পরিবর্তন দরকার। কর্মজীবী নারীদের চিন্তার বড় একটি বিষয় হচ্ছে অফিসে থাকা অবস্থায় সন্তানদের দেখাশোনার ব্যাপারটি। দিন দিন চাকরিজীবী নারীর সংখ্যা বাড়ছে। তবে সরকারিভাবে বিভাগীয় শহর এমনকি জেলা শহরগুলোতেও ডে-কেয়ার স্থাপন করা হচ্ছে। হাসপাতাল এবং অফিসগুলোতে ব্রেস্ট ফিডিং কর্নার স্থাপন করা হয়েছে। কিছু প্রতিকূলতা তো থাকবেই। তার মধ্য দিয়েও নারী বিশ্ব দরবারে তাদের যোগ্যতার প্রমাণ দিয়েছে বারবার। নারীর চোখে আজ সমুদ্র জয়ের স্বপ্ন। নারীর চোখে আজ মহাকাশ জয়ের স্বপ্ন। প্রথম নারী হিসেবে বাংলাদেশের নিশাত মজুমদার এভারেস্ট জয়ের স্বপ্নও পূরণ করেছেন। নারী অগ্রদূতের প্রতীক বেগম রোকেয়া বলেছিলেন, নারী কোন জড়ো বস্তু নয় যে বাক্স বন্দী করে রাখতে হবে।\nতারাও মানুষ। বর্তমানে বাংলাদেশে প্রধানমন্ত্রী, বিরোধীদলীয় নেত্রী, স্পিকার, সংসদ উপনেতার দায়িত্বেও নারীরা সমাসীন। এই সরকারের সময়েই সুপ্রিম কোর্টে বিচারক হিসেবে এবং পাবলিক বিশ্ববিদ্যালয়ের উপাচার্য হিসেবে নারীদের দায়িত্ব পালন শুরু হয়। নারীর ক্ষমতায়নের যে অগ্রযাত্রা শুরু হয়েছে, তা অব্যাহত থাকবেই। জীবন ও পেশায় নারীর এ আত্মবিশ্বাসী অংশীদারিত্ব যেমন অন্য নারীকে উদ্দীপ্ত ও প্রত্যয়ী করে তুলবে তেমনি তার এ নিজস্ব অবদান দেশকে এগিয়ে নিয়ে যাবে সমৃদ্ধির পথে, অগ্রগতির পথে।\nPosted ৯:১৭ পূর্বাহ্ণ | রবিবার, ২১ জুন ২০২০


সোমবার, ১২-এপ্রিল ২০২১, ১০:৩৬ অপরাহ্ন\nপ্রকাশ : ২৬ ফেব্রুয়ারী, ২০২১ ১০:২৫ অপরাহ্ন\nশীর্ষনিউজ, ঢাকা: করোনা মহামারির প্রকোপ কমে যাওয়ায় স্কুল-কলেজ খুলে দেওয়ার পরিস্থিতি হয়েছে কিনা তা পর্যালোচনা করার নির্দেশ দিয়েছিলেন প্রধানমন্ত্রী শেখ হাসিনা। তার নির্দেশে শনিবার আন্তঃমন্ত্রণালয় সভা ডেকেছে মন্ত্রিপরিষদ বিভাগ। সচিবালয়ের মন্ত্রিপরিষদ সভাকক্ষে এ সভা অনুষ্ঠিত হবে। আজই এ ব্যাপারে সিদ্ধান্ত আসতে পারে।\nমন্ত্রিপরিষদ সচিব খন্দকার আনোয়ারুল ইসলাম বলেন, স্কুল-কলেজ খুলে দেওয়ার পরিস্থিতি নিয়ে বৈঠকে আলোচনা হবে। সংশ্লিষ্ট মন্ত্রণালয়গুলোর পরামর্শ ও সার্বিক বিষয় চিন্তা করে স্কুল-কলেজ খুলে দেওয়ার বিষয়ে সিদ্ধান্ত নেওয়া হবে।\nজানা গেছে, মাধ্যমিক ও উচ্চশিক্ষা এবং কারিগরি ও মাদ্রাসা শিক্ষা বিভাগ, প্রাথমিক ও গণশিক্ষা মন্ত্রণালয় এবং স্বাস্থ্য মন্ত্রণালয়কে নিয়ে এ পর্যালোচনা সভা অনুষ্ঠিত হবে। বৈঠকে শিক্ষামন্ত্রী ডা. দীপু মনি, প্রাথমিক ও গণশিক্ষা প্রতিমন্ত্রী জাকির হোসেন, শিক্ষা উপমন্ত্রী মহিবুল হাসান চৌধুরী এবং সংশ্নিষ্ট সচিবরা বৈঠকে উপস্থিত থাকবেন।\nশিক্ষা মন্ত্রণালয়ের কর্মকর্তারা জানান, শিক্ষাপ্রতিষ্ঠান খোলা হলেও শুরুতে এসএসসি ও এইচএসসি শিক্ষার্থীরা এ সুবিধা পাবে। পর্যায়ক্রমে অন্যান্য শ্রেণির ক্লাস-পরীক্ষাও চালু হবে। সংশ্লিষ্ট মন্ত্রণালয় ও করোনা সংক্রান্ত জাতীয় কারিগরি পরামর্শক কমিটির সঙ্গে আলোচনা করে এমন সিদ্ধান্ত নেওয়া হয়েছে। তবে এসএসসি ও এইচএসসির পরই স্কুল, কলেজ ও মাদ্রাসার অন্যান্য ক্লাস চালুর সিদ্ধান্ত আসতে পারে। শিক্ষামন্ত্রী ডা. দীপু মনি জানান, আজকের পর্যালোচনা বৈঠক শেষে স্কুল-কলেজ খোলার বিষয়ে সরকারের সিদ্ধান্ত জানানো হবে।\nকরোনাভাইরাস মহামারির কারণে গত বছরের ১৭ মার্চ থেকে কওমি মাদ্রাসা বাদে বাকি সব শিক্ষাপ্রতিষ্ঠান বন্ধ রয়েছে। তবে বিশ্ববিদ্যালয়গুলো আগামী ২৪ মে খুলে দেওয়ার সিদ্ধান্ত নিয়েছে সরকার।\nঢাবি ইসলামিক স্টাডিজের প্রবীণ অধ্যাপক আব্দুল মালেকের ইন্তেকাল


কর্মক্ষেত্রে যৌন হেনস্থা; কী বলছে আইন? – Indian Express Bangla\nSexual Harassment At Workplace Vishaka Guidelines Metoo\nকর্মক্ষেত্রে যৌন হেনস্থা; কী বলছে আইন?\nযৌন হেনস্থার শিকার যিনি হচ্ছেন, তাঁর নিজের মানসিক অবস্থা অনেক সময় এমন থাকে না, যেখান থেকে সেই মহিলা অভিযোগ করতে পারবেন। তাঁকেই যে অভিযোগ করতে হবে, সে ব্যাপারে কোনো বাধ্যবাধকতা নেই। তাঁর হয়ে অন্য যে…\nBy: IE Bangla Web Desk\tUpdated: October 10, 2018, 03:47:09 PM\nশৈশবে নিজের কাকার কাছে নিয়মিত যৌন নির্যাতনের শিকার হত মীরা। চকোলেট দেওয়ার নাম করে বাথরুমে নিয়ে যেত কাকা। ইমতিয়াজ আলির ‘হাইওয়ে’ দেখতে গিয়ে বাস্তবের মীরারা সে দিন রাগে ফুঁসছিলেন সিনেমাহলে বসেই। ঠিক সময় প্রতিবাদ করতে না পারার রাগ। যৌন হেনস্থার প্রতিবাদে ঠিক সময়ে রুখে দাঁড়াতে না পারাটাও নতুন কিছু নয়। বরং হেনস্থার শিকার হয়ে কুঁকড়ে যাওয়াই বেশি পরিচিত ঘটনা। বলতে না পারা যন্ত্রণাগুলো বয়ে বেড়াতে হয় জীবনভর। সেই সব যন্ত্রণাকে অস্ত্র করে হঠাৎ প্রতিবাদে শামিল মেয়েরা। এ প্রতিবাদ মানছে না দেশ, কাল, সীমানার গণ্ডি। সোশ্যাল মিডিয়ার পাতায় পাতায় চলছে হ্যাশট্যাগ ‘মি টু’ (#MeToo) প্রচার। হলিউডের অ্যাঞ্জেলিনা জোলি থেকে মফস্‌সলের আটপৌরে গৃহবধূ, বাদ পড়ছেন না কেউ। স্বামী, প্রেমিক, বন্ধু, পরিবারের সদস্য, অফিসের বস, সহকর্মী কিংবা সম্পূর্ণ অচেনা কারও দ্বারা জীবনের কোনো না কোনো সময় শারীরিক অথবা মানসিক ভাবে অত্যাচারিত হয়েছেন, এমন মেয়েরা সব এসে জড়ো হচ্ছেন এক ছাতার তলায়, যার নাম #MeToo।\nবিগত কয়েক দিনে ভারতে আবার নতুন করে শিরোনামে এসছে #MeToo প্রতিবাদ। জীবনের নানা ক্ষেত্রে প্রভাবশালী ব্যক্তিদের (তাদের কেউ পেশায় অভিনেতা, কেউ প্রতিষ্ঠিত সাংবাদিক) দ্বারা যৌন হেনস্থার শিকার হয়ে পরে মুখ খুলতে শুরু করেছেন দেশের মহিলারা। সে সব প্রতিবাদ নিয়ে জল্পনা বা বিতর্ক কম হচ্ছে না। কিন্তু এর মাঝে বারবার উঠে এসেছে একটা প্রশ্ন। কর্মক্ষেত্রে যৌন নিপীড়নের সংজ্ঞাটা ঠিক কী?\nএই প্রসঙ্গে জানিয়ে রাখা দরকার কর্মক্ষেত্রে মহিলাদের যৌন হেনস্থা সংক্রান্ত ‘সেক্সুয়াল হ্যারাসমেন্ট অব ওয়মেন অ্যাট ওয়ার্কপ্লেস অ্যাক্ট’ আইন পাশ হয় ২০১৩ সালে। এই আইনের ভিত্তিতে মহিলারা যৌন হেনস্থার অভিযোগ করতে পারেন। ২০১৩ সালের আগে পর্যন্ত মহিলাদের যৌন হেনস্থার প্রতিবাদের জন্য বিশাখা নির্দেশিকা ছিল। নতুন আইন সেই বিশাখা নির্দেশিকাকে আরও শক্তিশালী করে।\n১৯৯৭ সালে সুপ্রিম কোর্ট এই নির্দেশিকা জারি করে। ১৯৯২ সালে রাজস্থানে এক বছরের এক শিশুর বিয়ে দেওয়া থেকে তার পরিবারকে প্রতিহত করায় সে রাজ্যের এক সমাজকর্মী ভবানী দেবীকে গণ ধর্ষণ করা হয়েছিল। এই ঘটনার প্রতিবাদে জনস্বার্থ মামলা করে নারী অধিকার নিয়ে কাজ করা এক সংস্থা। সংস্থার নাম থেকেই শীর্ষ আদালতের জারি করা নির্দেশিকার নাম হয় বিশাখা।\nনির্দেশিকায় তিনটি বিষয়ের ওপর স্পষ্ট জোর দেওয়া হয়েছে। নিষেধ (প্রহিবিশন), প্রতিরোধ (প্রিভেনশন) এবং প্রতিকার (রিড্রেস)। সুপ্রিম কোর্ট নির্দেশিকায় জানিয়েছে কর্মক্ষেত্রে মহিলাদের যৌন হেনস্থা হলে অভিযোগ কমিটি গঠন করতে হবে। ২০১৩-এর আইন অনুযায়ী ১০ কিমবা তার বেশি সংখ্যক কর্মী রয়েছে এমন সংস্থার নিয়োগকর্তার ইন্টার্নাল কমপ্লেইন্টস কমিটি গঠন করা বাধ্যতামূূলক। এই আইনের আওতায় পড়বে কর্মক্ষেত্রে উপ্সথিত প্রতিটি মানুষ। শুধু মহিলা কর্মীই নয়, বিশেষ কোনো কাজে সংস্থায় এসেছেন এমন মহিলা থাকলে তিনিও এই আইন দ্বারা সুরক্ষিত।\nযৌন হেনস্থার সংজ্ঞা ঠিক কী?\nনীচে উল্লেখ করা অনাকাঙ্ক্ষিত আচরণগুলোর মধ্যে যে কোনো একটি হলেই কর্মক্ষেত্রে যৌন হেনস্থা হিসেবে গ্রাহ্য হবে তা\n১) শারীরিক ছোঁয়া এবং তার থেকে বেশি কিছু\n২)যৌন প্রশ্রয়ের দাবি\n৪)পর্নোগ্রাফি দেখতে বাধ্য করা\n৫)যে কোনো মৌৌখিক, শারীীরিক, আচরণগত যৌন হেনস্থা\n৬)মহিলার যৌন জীবন নিয়ে বারবার অসংলগ্ন প্রশ্ন করা, মন্তব্য করা, আপত্তিজনক যৌনতাপূর্ণ এমএমএস, এসএমএস, ই-মেইল,\nহোয়াটস-আপ, ছবি কিমবা পোস্টার দেখানো\n৭)যৌন পক্ষপাত দাবি করে কোনো মন্তব্য করা, হুমকি দেওয়া, প্রতিবাদ করলে তার উদ্দেশে যৌন মন্তব্য করা\n৮)যৌনতার মোড়কে সামাজিক আমন্ত্রণ, যা ফ্লার্টিং হিসেবে বেশি পরিচিত\nযিনি হেনস্থার শিকার, তাকেই কি অভিযোগ করতে হবে?\nযৌন হেনস্থার শিকার যিনি হচ্ছেন, তাঁর নিজের মানসিক অবস্থা অনেক সময় এমন থাকে না, যেখান থেকে সেই মহিলা অভিযোগ করতে পারবেন। তাঁকেই যে অভিযোগ করতে হবে, সে ব্যাপারে কোনো বাধ্যবাধকতা নেই। তাঁর হয়ে অন্য যে কেউ লিখিত অভিযোগ জানাতে পারে। মৃত্যু বা শারীরিক অসুস্থতার ক্ষেত্রে মহিলার বৈধ উত্তরূরিও অভিযোগ আনতে পারেন।\nঅভিযোগ করার নির্দিষ্ট সময় সীমা রয়েছে?\nআইন মাফিক যৌন হেনস্থা ঘটার তিন মাসের মধ্যে লিখিত অভিযোগ জানাতে হবে। বারবার এক ঘটনার পুনরাবৃত্তি হলে শেষ ঘটনা ঘটার তিন মাসের মধ্যে অভিযোগ আনতে হবে। যদিও সময় সীমার ক্ষেত্রে আইন খুব একটা কড়া নয়। মহিলার ক্ষেত্রে এমন পরিস্থিতি আসতেই পারে, তিন মাসের মধ্যে তিনি অভিযোগ জানাতে পারলেন না, সেরকম পরিস্থিতির কথা মাথায় রেখেই এ ব্যাপারে কড়া নিয়ম নেই।\nযৌন হেনস্থার অভিযোগ করলে কত তাড়াতাড়ি তদন্ত শুরু হয়?\nআইনের ১০ নম্বর ধারা অনুযায়ী আদালত কোনো পদক্ষেপ করার আগে দু’পক্ষের মধ্যে সমস্যা মিটিয়ে নেওয়া কাম্য। যদিও সেক্ষেত্রে দু’পক্ষের মধ্যে আর্থিক আদানপ্রদান নিষিদ্ধ।\nতদন্তের পদ্ধতি কী?\nভারতীয় দণ্ডবিধির ৫০৯ ধারায় অভিযোগ না পাঠানো পর্যন্ত অভিযোগ কমিটি তদন্ত শুরু করতে পারে না। অভিযোগ দায়ের করার ৯০ দিনের মধ্যে পদক্ষেপ নিতেই হবে অভিযোগ কমিটিকে। তদন্ত সম্পন্ন হওয়ার ১০ দিনের মধ্যে তদন্তের রিপোর্ট জমা দিতে হয় অভিযোগ করা কর্মীর কাছে। কর্মীর পরিচয় গোপন রাখা হয় সেক্ষেত্রে। অভিযোগ প্রমাণিত হলে নিয়োগকারী সংস্থাকে বলা হয় অভিযুক্তকে উপযুক্ত শাস্তি দেওয়ার জন্য। যৌন হেনস্থার শাস্তির পরিমাণ অবশ্য সংস্থার ওপর নির্ভর করে।\nঅভিযোগ মিথ্যে প্রমাণ হলে কী হয়?\nআইনের ১৪ নম্বর ধারা অনুযায়ী অভিযোগ মিথ্যে প্রমাণিত হলে অভিযোগ কমিটি সংস্থাকে নির্দেশ দেয়, অভিযোগকারিনীর বিরুদ্ধে শাস্তি নেওয়া হোক। তবে আইনে স্পষ্ট বলা আছে উপযুক্ত প্রমাণের অভাবে যৌন হেনস্থার সত্যতা প্রমাণ না করা গেলে মহিলার বিরুদ্ধে কোনো পদক্ষেপ করা যাবে না।


ইসা (আঃ) – এর মৃত্যু ও তার সকল প্রমাণ – শিখুন বিডি\nশিখে নিন ফর্সা হওয়ার প্রাকৃতিক কিছু নিয়ম!\nজুমার দিনে দোয়া কবুলের বিশেষ মূহূর্ত!\nযে কারণে নকিয়া মোবাইল ছিল ব্যবহারকারী তালিকার শীর্ষে!\nযেভাবে বের করা হয়েছিলো আলোর গতি!\nযে কারনে থাকে সকল ছেলেদের বুকে স্তন!\nইসা (আঃ) – এর মৃত্যু ও তার সকল প্রমাণ\nজানুয়ারি ২২, ২০১৯ জানুয়ারি ২২, ২০১৯ মেহেদী হাসান\nআসসালামু আলাইকুম! প্রিয় পাঠক! আশা করি সবাই ভাল আছেন। আজকে আপনাদের মাঝে নিয়ে আসলাম প্রামাণ্য তথ্য ভিত্তিক একটি আর্টিকেল ইসা (আঃ)- এর মৃত্যু ও তার সকল প্রমাণ।\nইসা (আঃ) – এর মৃত্যুর সকল প্রমাণঃ\nইসা (আঃ) – এর মৃত্যু সম্পর্কে বিভিন্ন গোত্রের মধ্যে বিভিন্ন মতামত প্রচলিত রয়েছে। যেমনঃ\n১। ইহুদীদের বিশ্বাসঃ তারা মনে করেন ইসা (আঃ) রিসালাতের মিথ্যে দাবীদার ছিলেন। এজন্য তখনকার নিয়ম অনুযায়ী (দ্বিতীয় বিবরণ – ২১:২৩ দ্রষ্টব্য) তাকে শুলে চড়িয়ে বধ করা হয়।\n২। খ্রীস্টানদের বিশ্বাসঃ তারা বিশ্বাস করেন যে, তিনি খোদার পুত্র ছিলেন। তিনি পৃথিবীতে এসেছিলেন পাপী মানবজাতীর পাপ মোচনের জন্য। এবং তিনি এতে ব্যার্থ হওয়ায় মানবজাতীর পাপ মোচনের জন্য শুলে উঠে অভিশপ্ত মৃত্যূবরন করেন। এবং পুনরায় তিনদিন পর জীবিত হয়ে আসমানে চলে যান এবং খোদার পাশের আসনে সমীন হয়ে আছেন।\n৩। অ-আহমদীদের বিশ্বাসঃ গয়ের আহমদীদের বিশ্বাস হল তারা মনে করেন ইসা (আঃ) আল্লাহর প্রেরিত একজন নবী ছিলেন। তাকে পরাস্ত করতে ইহুদীরা শুলে তুলে বধ করার প্রচেষ্টা করছিলো। তবে মহান আল্লাহ তার অপার ক্ষমতাবলে ইসা (আঃ) কে চতুর্থ আসমানে তার নিজের কাছে নিয়ে যান এবং ইসা (আঃ) এর আকৃতির অন্যকোন ব্যাক্তিকে শুলে তুলে বধ করা হয়েছিল।\n৪। আহমদীদের বিশ্বাসঃ আহমদীরা বিশ্বাস করেন যে, আল্লাহর নবী ইসা (আঃ) কে ইহুদীরা শাস্তি দিয়েছিল শুলে তুলে মৃত্যদন্ড কার্যকর করার জন্য। কিন্তু আল্লাহর রহমতে তিনি শুলে প্রাণ ত্যাগ করেন নি। শিষ্যরা বহু প্রচেষ্টায় তাকে জ্ঞান হারা অবস্থায় শুল থেকে নামিয়ে আনেন। এবং এরপর তিনি বহুবছর জীবিত থেকে স্বাভাবিক ভাবে মৃত্যূবরণ করেন।\nএছাড়াও আল কুরআনের ৩০ টি আয়াত এর মাধ্যমে প্রমাণিত হয় ইসা (আঃ) মৃত্যূবরণ করেন।\nতথ্যসুত্রঃ আহমদীয়া বাংলা\nপোষ্টটি আপনার কত ভালো লেগেছে?\nতারকা চিহ্নে ক্লিক করুন\nরেটিং গড়ঃ / 5. ভোট সংখ্যাঃ\nযান্ত্রিক শহরে নিজের অভিজ্ঞতা সবার মাঝে ছড়িয়ে দিতে অনেক ভাল লাগে। কখনো কারো সাহাজ্য নিবেন না। কোন সাহায্যের প্রয়োজনে চলে আসুন অনলাইন শিক্ষার এই ভূবণে। আপনাদের জন্য ভড়িয়ে তুলবো এই ভূবণ।\nস্মার্ট হওয়ার কিছু সহজ কৌশল\nচাই দারুণ সিভি, হাতের মুঠোয় হোক চাকরি\nফেব্রুয়ারি ৭, ২০১৯ মেহেদী হাসান ০\nজুমার দিন পবিত্র দিন। শুক্রবারকে জুমার দিন বলা হয়। এই দিনকে আল্লাহ বেশ কিছু ফজিলত পূর্ণ...\nজানুয়ারি ২২, ২০১৯ মেহেদী হাসান ০\nফরজ গোসলের শর্ত ও নিয়ম সমূহ\nআমরা সকলেই জানি বিভিন্ন কারনে গোসল ফরজ হয়ে থাকে। ফরজ গোসল আদায় করা ইসলামি জীবন ব্যবস্থায়...\nগুগল এডসেন্স কি? আয় করুন ঘরে বসেই!\nব্লগ লিখে করুন টাকা আয় – বাংলাদেশী সেরা ব্লগ সাইট\nইউটিউব অ্যালগরিদম যেভাবে কাজ করে\nফেব্রুয়ারি ৮, ২০১৯ মেহেদী হাসান ০\nপৃথিবীর বিভিন্ন স্থানের মানুষের গায়ের রং ভিন্ন হয়ে থাকে। এবং বিশেষ ক্ষেত্রে দক্ষিন এশিয়ার মানুষের গায়ের...\nজানুয়ারি ২৭, ২০১৯ মেহেদী হাসান ০\nবিভিন্ন দৃষ্টিভঙ্গি সম্পন্ন মানুষ; চারপাশটা যেভাবে দেখে!\nআমরা অনেকেই জানি আমরা যা করি তা কারো ভালো লাগে আবার তা কারো ভাল না লাগার...\nস্মার্ট বলতে আমরা কি বুঝি? নিশ্চয়ই বুদ্ধিমান, চালাক, চটপটে, বিচক্ষণ তাই না? ঠিক তাই। আমাদের সকলেরই...\nআসসালামু আলাইকুম! প্রিয় পাঠক! আশা করি সবাই ভাল আছেন। আজকে আপনাদের মাঝে নিয়ে আসলাম প্রামাণ্য তথ্য...\nআমরা হয়তো অনেকেই জানি একটি আদর্শ সিভি আপনাকে চাকরী পেতে একধাপ এগিয়ে রাখবে। সুতরাং আপনার সিভি...\nডিসেম্বর ২৬, ২০১৮ মেহেদী হাসান ০\nআমরা সবাই গুগলের সাথে পরিচিত। গুগল একটি সার্চ ইঞ্জিনের নাম। এই গুগলের রয়েছে বিভিন্ন সেবা। তারমধ্যে...\nআয় রোজগার ক্যারিয়ার প্রযুক্তি\nশিখুন বিডি ২০১৮ © স্বর্বস্বত্ব সংরক্ষিত\nসম্পর্কে | গোপনীয়তা | যোগাযোগ | প্রবেশ করুন


স্প্রে হচ্ছে স্যানিটাইজার, মেশিনের সামনে সারা শরীর স্যানিটাইজ করছেন করণের মা ! ভিডিও ভাইরাল karanjohar mom hiroojohar going through sanitization process– News18 Bangla\nKARANJOHAR MOM HIROOJOHAR GOING THROUGH SANITIZATION PROCESS AM\nস্প্রে হচ্ছে স্যানিটাইজার, মেশিনের সামনে সারা শরীর স্যানিটাইজ করছেন করণের মা ! ভিডিও ভাইরাল\nসোমবার রাতে এল সেলিব্রিটি প্রযোজক ও নির্দেশকের ট্যুইট ৷ হ্যাঁ থাবা বসিয়েছে করোনা ৷\nLast Updated : May 26, 2020, 09:05 IST\n#মুম্বই: সোমবার রাতে এল সেলিব্রিটি প্রযোজক ও নির্দেশকের ট্যুইট ৷ হ্যাঁ থাবা বসিয়েছে করোনা ৷ করণ জোহর নিজের ট্যুইটার অ্যাকাউন্টে জানিয়ে দেন তাঁর বাড়িতে কাজ করেন এমন দু'জনের করোনা ভাইরাস রিপোর্ট পজিটিভ এসেছে ৷ তিনি এও জানিয়েছেন তাঁর ও পরিবারের সকলেরও টেস্ট করানো হয়েছে তবে তাঁরা পরীক্ষায় পাস করেছেন ও তাঁদের রিপোর্ট নেগেটিভ এসেছে ৷\nনিজের ট্যুইটার হ্যান্ডেলে কে জো লিখেছেন, ‘আমাদের চারপাশের সকলের সুরক্ষার কথা মাথায় রেখে আমরা সকলে ১৪ দিনের আইসোলেশনে থাকব ৷ ’\nএর পরেই করণের বাড়ি জুড়ে শুরু হয় স্যানিটাইজ প্রক্রিয়া ৷ করণ জোহরের বাড়িতে করোনার থাবার খবর আসতেই চটজলদি চলে এল স্যানিটাইজ মেশিন ৷ গোটা বাড়িতে স্যানিটাইজার স্প্রে করে বিপদ মুক্ত হওয়ার প্রচেষ্টায় করণের বাড়ির লোকজন ৷\nএ ঘটনার পর থেকেই করণ রয়েছেন দুশ্চিন্তায় ৷ ঘরে তাঁর রয়েছে ছোট্ট দুই সন্তান ও বয়ষ্ক মা ৷ তাঁদের বাড়ির দুই কর্মচারীর শরীরে করোনা ভাইরাল পাওয়া যাওয়ার পর করণ নিজেই জানিয়েছেন, দুই সন্তান ও মাকে নিয়ে আইশোলেশনে রয়েছেন তিনি ৷ তবে আপাতত তিনি ও তাঁর দুই সন্তান ও মা সুস্থই আছেন তাও জানিয়েছেন ট্যুইটে ৷\nসম্প্রতি সোশ্যাল মিডিয়ায় ভাইরাল হয়েছে করণের বাড়ির এক ভিডিও, যেখানে দেখা গিয়েছে স্যানিটাইজ মেশিনের সামনে দাঁড়িয়ে সারা শরীরে স্যানিটাইজ করছেন করণের মা ৷\n#karanjohar mom #hiroojohar going through sanitization process. Two members of their household staff tested positive. The BMC was informed immediately, and the building has been fumigated and sterilised by them as per the norms . In the statement said by Karan Johar " The rest of us in the family and staff are all safe and display no symptoms. We have taken the swab test this morning and have tested negative,but will remain in self isolation for next 14 days for the safety of everyone around us #karanjohar #stayhome #staysafe #viralbhayani @viralbhayani\nFirst published: May 26, 2020, 09:05 IST\nBollywoodCorona NewsCorona UpdateCorona Viruskaran Johornews


SPA160-4M ম্যানুয়াল বাট ফিউশন ঢালাই মেশিন\nSPA160-4M ম্যানুয়াল বাট ফিউশন ঢালাই মেশিন, dn63-160mm থেকে উপলব্ধ ঢালাই মাপ, উচ্চ মানের 1 বছর সঙ্গে warranted, টেকসই সেবা সময়, প্রতিযোগী পাইকারি মূল্য, স্টক উপলব্ধ & amp; প্রম্পট ডেলিভারি উপলব্ধ। আরো বিস্তারিত জানার জন্য আমাদের সাথে যোগাযোগ করুন!\nSPA200-4M ম্যানুয়াল বাট ফিউশন ঢালাই মেশিন\nSPA200-4M ম্যানুয়াল বাট ফিউশন ঢালাই মেশিন, dn63-200mm থেকে উপলব্ধ ঢালাই মাপ, উচ্চ মানের 1 বছর সঙ্গে warranted, টেকসই সেবা সময়, প্রতিযোগী পাইকারি মূল্য, স্টক উপলব্ধ & amp; প্রম্পট ডেলিভারি উপলব্ধ। আরো বিস্তারিত জানার জন্য আমাদের সাথে যোগাযোগ করুন!\nSPL200-4M ম্যানুয়াল বাট ফিউশন ঢালাই মেশিন\nSPL200-4M ম্যানুয়াল বাট ফিউশন ঢালাই মেশিন, উপলব্ধ dn63-200mm থেকে ঢালাই মাপ, উচ্চ মানের 1 বছর সঙ্গে warranted, টেকসই সেবা সময়, প্রতিযোগী পাইকারি মূল্য, স্টক উপলব্ধ & amp; প্রম্পট ডেলিভারি উপলব্ধ। আরো বিস্তারিত জানার জন্য আমাদের সাথে যোগাযোগ করুন!\n63-200 মিমি ম্যানুয়াল / HDPE পাইপ জন্য হাইড্রোলিক বাট ফিউশন ঢালাই মেশিন\nম্যানুয়াল বা জলবাহী অপারেশন 63-200mm এইচডিপিই পাইপ গুঁড়া ফিউশন ঢালাই মেশিন, dn63-200mm থেকে উপলব্ধ আকার,5বছরের সঙ্গে উচ্চ মানের warranted, টেকসই সেবা সময়, প্রতিযোগী পাইকারি মূল্য, স্টক উপলব্ধ & amp; প্রম্পট ডেলিভারি উপলব্ধ। আরো বিস্তারিত জানার জন্য আমাদের সাথে যোগাযোগ করুন!!!


এখন যুদ্ধটা হবে অপুর একার || নারী\nসোমবার, জুন ২৭, ২০২২ ৩:১১ AM\nএডভোকেট , বাংলাদেশ সুপ্রীম কোর্ট।\nএখন যুদ্ধটা হবে অপুর একার\nAuthor: ফাহরিয়া ফেরদৌস | Category: প্রতিক্রিয়া | মঙ্গলবার, ডিসেম্বর ৫, ২০১৭ ৩:৫০ AM\nবাংলাদেশে কি এর আগে কোনো তারকা দম্পতির বিবাহ বিচ্ছেদ হয়নি? হয়েছে, তবে কেনো শাকিব অপুর বিবাহ বিচ্ছেদ নিয়ে এতো হাঙ্গামা? শাকিব আর অপু সংসার করবে নাকি আলাদা হয়ে যাবে, এটা তাদের ব্যক্তিগত বিষয়; এ বিষয়ে আমার কিছু বলার নেই; কিন্তু বিষয় হলো শাকিব যে সকল নোংরা বিষয় অপুর বিরুদ্ধে আনছে এবং অপু বিশ্বাস এই সকল নোংরা ভাষা এবং কাজের জবাবে কি করবে?\nসংসার বিষয়টা ভালোবাসা, শ্রদ্ধা, সম্মান এবং বিশ্বাসের বিষয় তারপর হলো ভালোবাসা; জোর করে এগুলো কোনো দিনই আদায় করা সম্ভব না! তাই বোধ সম্পন্ন দু’জন মানুষের পক্ষে দেনদরবার বা জোর পুর্বক কোনো সম্পর্ক টিকিয়ে রাখা সম্ভব নয়; শাকিব খান যে বাধ্য হয়েছিলো অপু এবং বাচ্চাকে স্বীকৃতি দিতে কেবলমাত্র নিজের ইমেজ ধরে রাখার জন্য সেটাতো বোঝাই গেছে, যখন শাকিব তার বক্তব্যগুলো দিয়েছিলো মিডিয়াতে। ফ্রম দি ভেরি বিগিনিং, শাকিব সবসময়ই অপুর বিষয়টাকে অর্থ দিয়ে হ্যান্ডেল করতে চেয়েছে। শাকিবের মতো অশিক্ষিত লোক সব কিছু অর্থ দিয়ে বিচার করতে চায়, সেই লোককে নিয়ে আর কি বলার থাকতে পারে?\nতালাকের কারণ হিসেবে নোটিশে উল্লেখ করা হয়েছে- অপু বিশ্বাস শাকিবের পছন্দের সীমার মধ্যে থাকেন নি। সম্প্রতি তাদের সন্তানকে গৃহপরিচারিকার কাছে রেখে দেশের বাইরে যান অপু--- সমকাল।\nশাকিবের পছন্দের সীমারেখাটা কি? ২০০৮ সালে বিয়ের পর থেকে মুখ বুজে ছিলো, এখন সেটা কেনো কনটিনিউ করলো না, এটা খারাপ লেগেছে? যে বাবা তার সন্তানকে নিজের ক্যারিয়ারের কারণে জনসম্মুখে আনে না সে বাপের এখনকার এতো মায়াকান্না যে কেবল অপুকে তালাক দেবার জন্য সেটা ভালোই বোঝা যাচ্ছে। শাকিব বেঁচে গেছে এই কারণে যে বাচ্চা শাকিবের গর্ভে হয়নি, আর অপুর সমস্যা হলো অপুকে বাচ্চা পেটে ধরতে হয়েছে। নারীর যে গর্ভ এ পৃথিবীর সকল মানুষের পৃথিবীতে আসার একমাত্র পথ, যে গর্ভে এই পুরুষেরও জন্ম, সেই গর্ভের স্বীকৃতিও আবার পুরুষের থেকেই নিতে হয়!!\nযে বাবা তার সন্তানকে আড়াল করে রাখে নিজের ক্যারিয়ারের জন্য, যে বাবার কাছ থেকে স্বীকৃতি নিতে ৬ মাস বয়স হবার পর মাকে দ্বারস্থ হতে হয় গণমাধ্যমের, সে বাবার তার সন্তানের জন্য এই মাছের মায়ের মরা কান্না দেখে সত্যিই হাসি পাচ্ছে! অপুতো বেঁচে গেছে টিভি মিডিয়াতে বাচ্চা নিয়ে উপস্থিত হয়ে, এটলিস্ট বাচ্চাটার পিতা কে সেটা স্বীকৃতি দিতে বাধ্য হয়েছে, আদারওয়াইজ শাকিব তো কোনোদিন এই বাচ্চার বৈধতাই দিতো না! আসলে বাপ-মায়ের সম্পর্ক অবৈধ হয়, জন্ম নেয়া শিশুটি নয়!\nবাজারে অপুর চেয়ে শাকিবের বাজার ভারী, তাই চলচ্চিত্র জগত শাকিবের পক্ষেই সাফাই গাইবে, আর এখন যেখানে আইনী পক্রিয়ায় তালাকের নোটিশ চলে গেছে সেখানে এখন মধ্যপন্থীরা সমঝোতার চেষ্টা করলে কতটুকু কাজে আসবে সেটা দেখার বিষয়। এখন আমি দেখতে চাই অপু এটাকে কিভাবে হিসাব করে? এখানে এই যুদ্ধ কেবলই আইনী যুদ্ধ হবে এবং এটি অপুর একারই যুদ্ধ হবে, মিডিয়া থাকবে কারণ মিডিয়ার খবর দরকার প্রচারের জন্য!


পঞ্জাব ন্যাশন্যাল ব্যাঙ্কের পক্ষ থেকে গ্রাহকেদের সতর্ক করা হয়েছে যাতে প্রতারণার হাত থেকে রক্ষা পেতে পারেন গ্রাহকেরা ৷ Punjab National Bank has given alert to the customers to avoid frauds. – News18 Bangla\nHome » Photo » coronavirus-latest-news » PNB: কোটি কোটি গ্রাহকদের সতর্ক করল পঞ্জাব ন্যাশনাল ব্যাঙ্ক, অ্যাকাউন্ট থাকলে অবশ্যই জানতে হবে\nPNB: কোটি কোটি গ্রাহকদের সতর্ক করল পঞ্জাব ন্যাশনাল ব্যাঙ্ক, অ্যাকাউন্ট থাকলে অবশ্যই জানতে হবে\nপ্রতারণার ফাঁদে পড়ে নিমেষেই খোয়া যেতে পারে ব্যাঙ্ক অ্যাকাউন্টের সমস্ত টাকা\n| April 27, 2021, 17:02 IST\nদেশের অন্যতম বড় ব্যাঙ্ক পিএনবি (PNB) বা পঞ্জাব ন্যাশনাল ব্যাঙ্কের (Punjab National Bank) পক্ষ থেকে প্রতিটি সময়েই গ্রাহকদের নানান বিষয়ে সচেতন করে ৷ প্রতীকী ছবি ৷\nকিন্তু এই ডিজিটাল লেনদেনের (Digital Payments) ক্ষেত্রে গ্রাহকেরা প্রতারণার ফাঁদে পড়ছে ৷ ব্যাঙ্কের পক্ষ থেকে জানানো হয়েছে যে নিত্য নতুন ভাবে প্রতারণা ফাঁদ নির্মিত হয় ৷ প্রতীকী ছবি ৷\nব্যাঙ্কের পক্ষ থেকে সাবধান করা হয়েছে বিভিন্ন রকমের প্রতারণার পদ্ধতিতে মানুষ প্রতারিত হন ৷ কখনও ফোন আসে এই মর্মে আজই KYC আপডেটের শেষদিন ৷ অথবা এই লিঙ্কে ক্লিক করলে দুর্দান্ত উপহার পাওয়া যাবে ৷ এই সমস্ত লিঙ্কে যেন কোনও ভাবেই ক্লিক না করা হয় ৷ প্রতীকী ছবি ৷\nকিছু গুরুত্বপূর্ণ রয়েছে যা সর্বত্রই মাথায় রাখতে হবে ৷ OTP, PIN, CVV, UPI PIN ভুলেও কারোর সঙ্গে শেয়ার করা চলবেনা ৷ অ্যাকাউন্ট থেকে টাকা খোয়া গেলে কী করা যাবে? ফোনে কখনই ব্যাঙ্কের কোনও তথ্য সেভ করা উচিৎ নয়, এটিএম (ATM Card) বা ডেবিট কার্ডের (Debit Card) তথ্য কারোর সঙ্গে যেন শেয়ার না করা হয়, এই ধরনের তথ্য ব্যাঙ্ক কখনই চায়না ৷ প্রতীকী ছবি ৷\nঅনলাইন পেমেন্টের (Online Payment) ক্ষেত্রেও বিশেষ সাবধানতা অবলম্বন করতে হবে ৷ যা জেনে কোনও সফটওয়্যার ইনস্টল করা উচিৎ নয়, অজানা কোনও লিঙ্কে ক্লিক করার আগে পরীক্ষা করে নেওয়া দরকার, স্পাইয়্যারের থেকে সাবধানে থাকতে হবে ৷ প্রতীকী ছবি ৷


প্রধানমন্ত্রী শেখ হাসিনার সংবাদ সম্মেলন টেলিভিশনে গভীর মনোযোগের সঙ্গে শুনে সবেমাত্র ভারত-অস্ট্রেলিয়ার খেলা দেখার জন্য রিমোট কন্ট্রোলে চাপ দিয়েছি, এমন সময় উত্তরবঙ্গের গ্রামের এক রাজনৈতিক বন্ধুর টেলিফোন বেজে উঠল। ঈদ উৎসবের শুভেচ্ছা জানানোর পরই তিনি বললেন, সাংবাদিকদের প্রশ্নের উত্তর প্রধানমন্ত্রী কীভাবে দিলেন, তা কি দেখলেন? আমাকে উত্তর দিতে না দিয়ে তিনিই বলতে লাগলেন, একটি প্রশ্নও তিনি এড়িয়ে যাননি। প্রশ্ন করতে যেমন বাধা দেননি, তেমনি একটুও তাড়াহুড়ো করেননি। সব যেন তার নখদর্পণে। মনের কথা সব সুস্পষ্ট, খোলামেলা ও সাবলীলভাবে বলেছেন। রাখঢাক নেই।\nএতটা কনফিডেন্স নিয়ে উত্তর তিনি দিয়েছেন, যাতে মনে জোর ও আত্মবিশ্বাস বেড়ে গেছে। এতটা মনে রাখেন কীভাবে? এতটা কনফিডেন্স তিনি পান কীভাবে? এই প্রশ্নে তিনি কী বলেন, সেই উত্তর শুনতে চাইছিলাম। কিন্তু তিনি আমাকে কোনো কথা বলতে না দিয়ে চলে গেলেন, তারেক রহমান প্রসঙ্গে। বললেন, প্রধানমন্ত্রীর বক্তব্য শুনে মনে তো হচ্ছে তারেককে এবার দেশে ফিরিয়ে আনা যাবে। শাস্তিও কার্যকর হবে। দেশ ও রাজনীতি নিয়ে কথাবার্তায় তারেক রহমান প্রসঙ্গ উঠলে অন্য সব কথা চাপা পড়ে যায়, আজো তেমনটাই হলো। প্রধানমন্ত্রী মনে এতটা জোর বা আস্থা পান কী কারণে, এই প্রশ্নে বন্ধুটির ভাবনা তার কাছ থেকে শোনা হলো না।\nবন্ধুটির ওইসব কথা শোনার কারণেই পরদিন সোমবার গভীর মনোযোগের সঙ্গে কয়েকটি পত্রিকা খুলে প্রধানমন্ত্রী শেখ হাসিনার সংবাদ সম্মেলনের খবর পড়লাম। বন্ধুটি যে সত্য কথাই বলেছেন, তা আবারো মনে হলো।\nপ্রসঙ্গত, সংবাদ সম্মেলনের প্রশ্নোত্তর শুনে আবারো মনে হলো দেশের অবস্থাসহ রাজনীতির ঘটনাপ্রবাহের আগাগোড়া ও খুঁটিনাটি আর সে সঙ্গে দেশ কোথায় ছিল, বর্তমানে কী অবস্থায় আছে, তিনি কী করতে চান, দেশকে বিশ্ব দরবারে কোথায় টেনে তুলতে চান প্রভৃতি সব বিষয় তার নখদর্পণে আছে বলেই তিনি এতটা সাবলীল ও সুস্পষ্টভাবে সব কথার উত্তর দিতে পারেন।\nবলাই বাহুল্য, রোহিঙ্গা আমাদের জন্য যেমন বড় বোঝা তেমনি তাদের সামলে রাখা আমাদের জাতির জন্য বড় এক সমস্যা। আমাদের নিজেদেরই আছে নানা সমস্যা, প্রতিনিয়ত এদিক-ওদিক নানা সমস্যা সৃষ্টি হচ্ছে এবং হবেও। এসবের সমাধান করে সামনে অগ্রসর হতে হবে, প্রয়োজনে পরীক্ষা-নিরীক্ষা, ভুল-শুদ্ধ পথে সমাধান খুঁজতে হবে, এটাই স্বাভাবিক প্রক্রিয়া। কিন্তু বিশ্বের বিভিন্ন দেশের অভিজ্ঞতা বিবেচনায় নিলে দেখা যাবে, শরণার্থী সমস্যা যদি একবার ঘাড়ে চাপে তবে তা থেকে পরিত্রাণ পাওয়া জটিল ও কঠিন।\nবলাই বাহুল্য, এই সমস্যা বিশ্ব বাস্তবতা থেকে উত্থিত এবং সাধারণভাবে শরণার্থীরা অসহায় হলেও এখন কোনো দেশই তাদের নিতে চায় না। জাতিসংঘও এখানে কার্যকর ব্যবস্থা নিতে পারছে না। তাই এই গ্লোবাল সমস্যার সমাধান কীভাবে হবে তা এখনো অজানা থাকছে।\nপ্রধানমন্ত্রী বলেছেন, ‘সবাই (সব দেশ) চায় রোহিঙ্গারা মিয়ানমারে ফেরত যাক। কিন্তু মিয়ানমারের সাড়াটা পাই না। তারা আগ্রহী নয়।’ এরপর তিনি সরাসরি স্বেচ্ছাসেবী সংস্থাগুলোকে অভিযুক্ত করে বলেছেন, ‘তারা চায় না কোনো রিফিউজি স্বদেশে ফেরত যাক। তালিকা যখন করলাম প্রত্যাবাসনের জন্য তখন রোহিঙ্গারা আন্দোলন করল তারা ফেরত যাবে না। এর পেছনে উসকানি দেয় কে? অনেক সংস্থা চায় না তারা ফেরত যাক। কারণ গেলে তাদের চাকরি থাকবে না। ফান্ড আসবে না। কক্সবাজারে আরামে থাকা যাবে না।’ সার্বিক বিবেচনায় বলা যায়, রোহিঙ্গাদের স্বদেশে কিংবা আপাতত ভাসানচরে পাঠানোর বিষয়ে দেশ-বিদেশে সরকারের পক্ষে তীব্র ও ব্যাপক জনমত গড়ে তোলা আজ সময়ের দাবি।\nদেশে জঙ্গি দমন নিয়ে প্রধানমন্ত্রী যেসব কথা বলেছেন, তা নিঃসন্দেহে জনমনে শক্তি ও সাহস জোগাবে। মানুষ যাতে ভয় না পায় সেদিকেও তিনি সজাগ। তাই তিনি বলেছেন, ‘সবটা বলে মানুষকে আমি ভীত করতে চাই না।’ এই সমস্যা মোকাবিলা তথা জঙ্গিবাদ দমনে তিনি জনগণের সচেতনতাকে দেশের ‘সবচেয়ে বড় শক্তি’ হিসেবে চিহ্নিত করেছেন। জঙ্গি সমস্যা ও ইসলামি দেশগুলোর পারস্পরিক খুনোখুনি সস্পর্কে তিনি খোলামেলাভাবে যেসব কথা বলেছেন, তা মহামূল্যবান। ‘লাভবান কে হচ্ছে? যারা অস্ত্র বানাচ্ছে তারা। যারা অস্ত্র দিচ্ছে তারা।’ নিরীহ মানুষ মারলে আল্লাহ, ঈশ্বর, গড যে পাওয়া যায় না- সেই চরম সত্যটা তিনি তুলে ধরে মানুষের বিবেককে জাগ্রত করতে প্রয়াসী হয়েছেন। অশুভকে দমনের পাশাপাশি এর বিরুদ্ধে মানুষের বিবেককে জাগ্রত করার পথই যে যথার্থ পথ, তা তিনি সুস্পষ্টভাবে তুলে ধরেছেন।\nউন্নয়ন ও বাজেট, দারিদ্র্য ও জনকল্যাণমূলক কাজ প্রভৃতি নিয়ে তিনি সংক্ষেপে যা বলেছেন, তা খুবই চিত্তাকর্ষক। যে কথাটি সবচেয়ে মূল্যবান তা তিনি এক কথায় বলেছেন, মানুষ যাতে ‘কর্মবিমুখ না হয়’ সেটা মাথায় রেখে ভাতা নির্ধারণ করা প্রয়োজন। সাংবাদিকদের প্রশ্নের উত্তরে একটুও এদিক-ওদিক চিন্তা না করে তিনি বলেছেন, ‘তাদের বিশাল এলাকা। অত্যন্ত রিসোর্সফুল জায়গা। আমাদের জায়গা তো অনেক কম। অনেকে তুলনা করেন।\nকিন্তু যারাই করুক, তাদের মাথায় রাখা উচিত, বাংলাদেশের মতো এই ভূখণ্ড দিয়ে ১৬ কোটি মানুষকে বসিয়ে দেই? কতটুকু সুস্বাস্থ্য আর কল্যাণ নিশ্চিত করতে পারবে তারা?’ এসব প্রশ্ন তুলে চরম আত্মবিশ্বাসের সঙ্গে বলেছেন, ‘মাত্র ৫৫ হাজার বর্গমাইল এলাকায় ১৬ কোটি মানুষের দেশে যে কাজগুলো দক্ষতার সঙ্গে করতে পেরেছি, সেটুকু দিয়ে তারা পারবে কিনা- এই প্রশ্ন করা দরকার।’ বাস্তবেই শত সমস্যা-সংকটের মধ্যেও আমাদের অর্জনটা অনেকেই আমরা দেখি না। এটা না দেখলে আরো আরো অর্জন করে বিশ্ব দরবারে আমরা যোগ্য জাতি হিসেবে মাথা তুলে দাঁড়াব কীভাবে? লাখ লাখ শহীদের স্বপ্নইবা বাস্তবায়িত হবে কীভাবে?\nপররাষ্ট্রনীতির ক্ষেত্রে সাফল্যও তিনি সুস্পষ্টভাবে তুলে ধরেছেন। আগামী দিনগুলোতে বর্তমান ঝঞ্ঝাবিক্ষুব্ধ এই বিশ্ব ও উপমহাদেশের প্রেক্ষাপটে তিনি যে ভারসাম্যমূলক পররাষ্ট্রনীতির নীতি-কৌশল অব্যাহত রাখবেন, এমন ইঙ্গিত তিনি সুস্পষ্ট ভাষায় দিয়েছেন। চীন সফর ইতোমধ্যে স্থির হয়ে গেছে। ভারতের সঙ্গে সম্পর্কের ক্ষেত্রে অর্জনের দিকটি তিনি সামনে এনেছেন, যা গুরুত্ব সহকারে আলোচনায় আসে না। মেরিটাইম বাউন্ডারি ও ছিটমহল প্রসঙ্গ তুলে তিনি বলেছেন, ‘এসব নিয়ে বহু দেশে যুদ্ধ হয়। কিন্তু আমরা উৎসবমুখর পরিবেশে এসব সমাধান করেছি।’\nএ ক্ষেত্রে তিস্তা নদীর পানির ন্যায্য হিস্যা পাওয়া প্রসঙ্গে তিনি যা বলেছেন, তা সবচেয়ে আগ্রহোদ্দীপক। বিকল্প নতুন ব্যবস্থা উত্থাপন করে তিনি বলেছেন, ‘পানির জন্য কারো মুখাপেক্ষী হতে হবে না। ডেল্টা প্ল্যান করেছি। পানি ধরে রাখার ব্যবস্থা করলে পানি পানি করে কারো দিকে চেয়ে থাকতে হবে না।’ প্রসঙ্গত, ডেল্টা পরিকল্পনা-২১০০ নিয়ে নির্বাচনী ইশতেহারে অভিযোজন বিবেচনায় নিয়ে ‘পানিসম্পদ ব্যবস্থাপনা’-এর বিষয়টি উল্লেখ করা হয়েছিল।\nবিমান ও পর্যটন নিয়ে ভাবনার দিগন্তও যে প্রসারিত, তা তিনি সুস্পষ্ট ও সংক্ষিপ্তভাবে তুলে ধরেছেন। জনগণ চায় আইন নিজস্ব গতিতে চলুক; সবার জন্য সমভাবে প্রয়োগ হোক। বিমানে আসা-যাওয়া নিয়ে প্রধানমন্ত্রী যা বলেছেন, তাতে দেশ বিশেষত বিমানের প্রতি গভীর মমত্ববোধ ফুটে উঠেছে। সংবাদপত্রের স্বাধীনতা প্রসঙ্গ উঠতেই প্রধানমন্ত্রী দেশে গণতান্ত্রিক ও অগতান্ত্রিক প্রক্রিয়া নিয়ে অনেক কিছুই বলেছেন।\nবলাই বাহুল্য, গণতন্ত্র থাকলে তা জনগণের মনোভাব, সচেতনতা ও কর্মকা- দিয়েই সংশোধিত হবে, অগ্রসর হবে। কিন্তু গণতন্ত্র না থাকলে আম ও ছালা দুই-ই যাবে, এটাই তো বাস্তব সত্য। ঘরপোড়া গরু সিঁদুরে মেঘ দেখলেও ভয় পায়। কোনো কোনো মহলগোষ্ঠী ও ব্যক্তির যে অবৈধ সামরিক শাসন, সামরিক কর্তাদের শাসন ইত্যাদি ভালো লাগে, তা ইতোমধ্যে প্রমাণিত। নতুবা সামরিক কর্তাদের শাসন এলে হালুয়া-রুটির নেশায় মন্ত্রিত্ব বা পদের জন্য লাইন পড়ে কেন? নিরপেক্ষ দাবিদার সুশীল, অবসরপ্রাপ্ত আমলা, বিচারপতি ও পেশাজীবীদের মধ্যে ক্ষমতার বড় পদে বসা বা কিংস পার্টি গড়ার তৎপরতা চলে কীভাবে? এ ক্ষেত্রে দেশবাসী সত্য প্রকাশ প্রত্যাশা করে। সরকারের কাছ থেকে সংবাদপত্রের স্বাধীনতা নিশ্চিত রাখার গ্যারান্টি চায়।\nপ্রধানমন্ত্রীর সংবাদ সম্মেলনের বক্তব্য শুনে ও পড়ে এসব নিয়ে যখন ভাবছিলাম, তখন রাজনৈতিক বন্ধুর উপরিল্লিখিত প্রশ্নটি কেবলই মনকে আলোড়িত করছিল। প্রধানমন্ত্রী এতটা মনে রাখেন কীভাবে? এতটা মনের জোর তিনি পান কীভাবে? প্রশ্ন দুটি নিয়ে নাড়াচাড়া করতেই ভাবনা এলো এর উত্তর রয়েছে প্রধানমন্ত্রীর বক্তব্যের ভেতরেই। প্রশ্নোত্তরে তিনি বলেছেন, ‘বাবাও মাথা নত করেননি, আমিও করব না। যা সত্য তা-ই বলে যাব।’\nএ থেকে বলা যায়, দেশের অতীত সবসময়েই তিনি মনে রাখেন। পিতার মতোই তার সাহস। শেকড় তার রয়েছে জাতিসত্তার গভীরে প্রোথিত হয়ে। ভুঁইফোঁড় তিনি নন।\n‘সুফলটা কি সবাই পাচ্ছে না’, মর্যাদাটা কি বিশ্বে উন্নত হচ্ছে না’ প্রভৃতি মন্তব্য করে তিনি বলেছেন, ‘আমি যা করি দেশের জনগণের কল্যাণে কাজ করি। এই বিশ্বাসটা যদি আমার থাকে, তাহলে কে কোনটা ভালো বলল, মন্দ বলল তা নিয়ে তো আমার মাথা ব্যথার কিছু নেই।’ এ থেকে সুস্পষ্ট বর্তমানে তিনি কোথায় আছেন, কী করছেন, সেটাও তার কাছে সুস্পষ্ট। একই সঙ্গে প্রকাশ পেয়েছে তার দূরদৃষ্টি। সব কথার ভেতর দিয়ে ভবিষ্যৎ বাংলাদেশের একটা চিত্র তিনি সুন্দরভাবে দেশবাসীর সামনে তুলে ধরেছেন।\nবলাই বাহুল্য, দেশনেতা হিসেবে সমস্যা-সংকট, বাধাবিপত্তি, কঠিনতা-জটিলতা সত্ত্বেও অতীত, বর্তমান ও ভবিষ্যৎকে ঊর্ধ্বমুখী সমতলে একই দৃষ্টিতে যিনি নিয়ে আসতে পারেন, তিনি সবটা মনে রাখতে কিংবা সবটা বাস্তবায়ন করতে কনফিডেন্স পাবেন না কেন!\nউন্নয়ন ও বাজেট, দারিদ্র্য ও জনকল্যাণমূলক কাজ প্রভৃতি নিয়ে তিনি সংক্ষেপে যা বলেছেন, তা খুবই চিত্তাকর্ষক। যে কথাটি সবচেয়ে মূল্যবান তা তিনি এক কথায় বলেছেন, মানুষ যাতে ‘কর্মবিমুখ না হয়’ সেটা মাথায় রেখে ভাতা নির্ধারণ করা প্রয়োজন\nবঙ্গবন্ধুর সকল কাজে অনুপ্রেরণা দিয়েছেন বঙ্গমাতা : এমপি শাওন


ডাইনামিক ওয়েবসাইট কি ? নিজের ওয়েবসাইট থাকার ১০টি সুবিধা - ডিজিটাল আইটি সেবা\nWeb Development / ডিজিটাল মার্কেটিং / ব্যবসা ও উদ্যোক্তা\nডাইনামিক ওয়েবসাইট কি ? নিজের ওয়েবসাইট থাকার ১০টি সুবিধা\nআস-সালামু আলাইকুম আলহামদুলিল্লাহ আমি ভালো আছি আশা করি আপনারা যারা এই মূহূত্বে এই আর্টিকেলটি পড়ছেন তারা সবাই ভালো আছেন। আজকে আমি আলোচনা করবো অনেক গুরুত্বপূর্ণ একটি বিষয় নিয়ে যা বর্তমানে অনেক জনপ্রিয় বলা যায়।\nডাইনামিক ওয়েবসাইট কি ? নিজের ওয়েবসাইট থাকার ১০টি সুবিধা সহ আরও কিছু বিষয় নিয়ে আলোচনা করবো এখানে। সবার আগে চলুন জেনে নিই ওয়েবসাইট (Website) কি ? সেই বিষয়টা সম্পর্কে।\nওয়েবসাইট (Website) কি ?\nসাধারণত ইন্টানেটে আমরা কোন প্রতিষ্ঠানে যে সকল তথ্য, ছবি, অডিও বা ভিডিও দেখতে পাই যা একাধিক পৃষ্ঠার মত থাকে সেই ধরনের পেজকেই আমরা ওয়েবসাইট (website) বলে থাকি। ওযেব সাইট হলো কোন নির্দিষ্ট ওয়েব সার্ভারে জমা করে রাখা বিভিন্ন ধরনের সেই ওয়েবসাইট এর সাথে সম্পৃক্ত ওয়েব পৃষ্ঠা, আলোডকৃত বিভিন্ন ধরনের ছবি, অডিও, ভিডিও ও অন্যান্য বিষয় যেমন, Infographic, GIP, Animation ইত্যাদি ডিজিটাল তথ্যের সমাহার বা সমষ্টি। যা আমরা ইন্টারনেট ব্যবহার করে মোবাইল, ট্যাব বা কম্পিউটারের মাধ্যমে দেখতে বা একসেস করতে পারি।\nঅর্থ্যৎ আমি যদি আপনাদেরকে উদহারণ দিয়ে বোঝাতে চাই তবে ডিজিটাল আইটি সেবা অথবা লেখাপড়া বিডি ইত্যাদি ওয়েব সাইটের উদাহারন দিতে পারি। যেমন, ডিজিটাল আইটি সেবা ওয়েবসাইটটির মাধ্যমে আপনি অনলাইনে আয় কিভাবে করবেন, টেকনোলোজি নিয়ে বিভিন্ন আর্টিকেল, শিক্ষা ও আমাদের জীবনের অনেক গুরুত্বপূর্ণ তথ্য এখানে আলোচনা করা হয়। আবার কিছু ওয়েবসাইটের মাধ্যমে আপনি শুধু ব্যবসা করতে পারবেন তাকে ই-কমার্স ধরনের ওয়েবসাইট বলা হয়। আর এই বিভিন্ন ধরনের ওয়েবসাইটের সমষ্টিকেই মূলত ওয়েবসাইট হিসেবে বিবেচনা করা হয়। আশা করি ওয়েবসাইট কি এ নিয়ে আপনাদের মনে আর কোন কনফিউশান থাকবে না।\nইন্টারনেটে আপনিও যদি মনে করেন আপনার নিজের নামের বা নিজের প্রতিষ্ঠানের জন্য একটি ওয়েবসাইট থাকুক তাহলে আপনাকে কিছু জিনিস অনুসরণ করতে হবে। যার মাধ্যমে আপনি নিজের বা প্রতিষ্ঠানের নামে ওয়েবসাইট তৈরি করতে পারবেন। এজন্য আপনাকে নিচের ৩টি বিষয় অনুসরণ বা ফলো করতে হবে।\n(ক) প্রথমত আপনাকে অবশ্যই একটি ডোমেইন কিনতে হবে নিজের বা প্রতিষ্ঠানের নামে।\n(খ) ডোমেইনটি ইন্টারনেটে রাখার জন্য হোস্টিং করতে হবে।\n(গ) এবং শেষে আপনাকে একটা ডিজাইন করতে হবে।\nএজন্য আপনি ইচ্ছে করলে আমাদের এই ওয়েবসাইট (website) মানে ডিজিটাল আইটি সেবা এটিও দেখতে পারেন। এটাও একটা ওয়েবসাইট যা উপরের তিনটা ফলো করে করা হয়েছে। এভাবে আপনি চাইলে এরকম একটা ওয়েবসাইট বানাতে পারেন। উপরে আমরা জেনেছি ওয়েবসাইট (Website) কি। সেখানে একটা শব্দ পরিচিত হয়েছি সবাই তা হরো ওয়েব পেজ (Web Page) এখন জানবো আসলে ওয়েব পেজটা কি আর কিভাবে ওয়েব পেজ তৈরি করা হয়।\nওয়েব পেজ (Web Page) কি ও কিভাবে তৈরি করা যায় ওয়েব পেজ।\nওয়েব পেজ (Web Page) হলো ওযেবসাইটের এর একটা অংশ। একটা ওয়েবসাইট বড় একটা অংশ যার মধ্যে অনেকগুলো ওয়েব পেজ (Web Page) থাকে। অর্থ্যৎ একটা ওয়েবসাইটে বেশ কিছু ওয়েব পেজ (Web Page) বা ওয়েব পৃষ্ঠা থাকে। এই পেজগুলো বিভিন্ন ধরনের ভাষায় হয়ে থাকে যেমন, html ধরনের। html document যা http protocol এর মাধ্যমে ওয়েব সার্ভার থেকে ইন্টারনেট ব্যবহারির ওয়েব ব্রাউজারে স্থানান্তরিত হয়। আর আমরা একটা ওয়েব সাইটে ঢোকার সাথে সাথেই যেই ওযেব পেজটা দেখতে পাই, সেই পেজটাকে বলা হয় হোম পেজ। অর্থ্যৎ একটা ওয়েবসাইটে অনেকগুরো ওয়েব পেজ (Web Page) থাকে।\nওয়েবসাইট শুরুর দিকে একটা ওয়েব সাইটে খুব কম সংখ্যকই ওয়েব পেজ (Web Page) থাকে। দিন যত বাড়তে থাকে ওয়েব পেজ (Web Page) এর সংখ্যাটাও ততটাই বাড়তে থাকে। আমরা ফেইসবুক বা ইউটিউবের মত ওয়েবসাইটের পেজ গননা করে শেষ করতে পারবো না। এখানে যতগুলো ইউজার আছে তাদের নিজের আলাদা আলাদা সাইট বা পেজ আছে যেটাকে আপনি মাল্টিভেন্ডর টাইপের ওয়েবসাইটও বলতে পারেন।\nউপরে যেই ছবিটা দেখা যাচ্ছে এটা আমাদের ডিজিটাল আইটি সেবা ওয়েব সাইটের হোম পেজ। এখানে যতগুলো পোস্ট করা আছে সেগুলো আলাদা আলাদা একেকটা ওয়েব পেজ হিসেবে বিবেচিত হয়। অর্থ্যৎ একটা ওয়েব সাইটে অনেকগুলো ওযেব পেজ থাকতে পারে। আশা করি ওযেব পেজ সম্পর্কে আপনার ধারনটা পরিষ্কার হয়েছে। ওয়েব পেজ সম্পর্কে আরও বিস্তারিত জানার জন্য আমি আরেকটি পিকচার দিচ্ছি যেখানে আপনি আরও সহজেই বুজতে পারবেন ওয়েব পেজ আসলে কি ?\nউপরের ছবিটিতের আপনি একটা পেজের অনেকগুলো পোস্ট দেখতে পাচ্ছেন। যদিও আমি মাত্র দুইটা পোস্ট এর স্কিনশর্ট দিয়েছি তবে এভাবেই সাধারণত ওয়েবসাইটে ওয়েব পেজগুলো থাকে। আপনি একটা সাইটে অনেকগুলো পেজ তৈরি করতে পারবেন। আ্পনি আপনার প্রয়োজন অনুসারে ওযেব পেজগুলো তৈরি করবেন। ওয়েব সাইট তৈরি করা একটু কঠিন বা সময়ের কাজ কিন্তু একটা ওয়েব সাইট থাকলে সেখানে ওয়েব পেজ তৈরি করা অনেক সহজ কাজ।\nআসুন এখন জেনে নেওয়া যাক ওয়েবসাইট (Website) থাকার সুবিধাগুলো। নিজের ওয়েবসাইট থাকার ১০টি সুবিধা নিয়ে নিচে আলোচনা করবো। আমি অবশ্য বিস্তরিত বলবো না সংক্ষেপে শুধু পয়েন্টগুলোই আলোচনা করার চেষ্টা করবো এখানে।\nউপরের ১০টা পয়েন্ট অনেক গুরুত্বপূর্ণ । এছাড়াও ওয়েবসাইটের মাধ্যমে আরও অনেক সুবিধা হয়। তবে আজকের পোস্টটিতে আমি শুধূ পয়েন্টগুলোই আলোচনা করবো। বিস্তারিত আলোচনা পড়ার জন্য Click here লিংকটিতে গিয়ে পড়তে পারেন।\nবর্তমান সময়ে আপনার নিজের প্রতিষ্ঠানের নামে একটা ওয়েবসাইট থাকবে বা আপনার নিজের নামেই একটা ওয়েব সাইট থাকবে এটা একটা কমন বিষয়। ধারনা করা হচ্ছে আগামী কয়েক বছরের মধ্যে আমাদের দেশে সকল কম্পানিগুলো বাধ্য হয়েই বা তাদের ব্যবসার সুবিধার জন্য হলেও ওয়েবসাইট তৈরি করার দিকে অনেক বেশি আগ্রহী হবে যদিও বর্তমানে অনেকেই ই-কমার্স সহ আরও নানা ধরনের ওয়েবসাইট তৈরি করছে। সরকারী বিভিন্ন আবেদন এখন আর আগের মত হাতে লিখে হয় না সবগুলোই অনলাইনের মাধ্যমে হয়ে থাকে। আপনি সরকারী বিভিন্ন সেবাও এখন অনলাইনের মাধ্যমে পেয়ে থাকবেন যা আগে এরকম ছিল না। তাই দিনদিন যে আমাদের দেশে অনলাইন সেবা বৃদ্ধি পাচ্ছে তা আর বলার অপেক্ষা রাখে না।\nPrevious Article How to buy survey IP for usa online jurvey job || কিভাবে সার্ভে কাজের জন্য আইপি কিনবেন\nNext Article ওয়েবসাইট (Website) থাকার সুবিধা ও কিভাবে নিজের একটি ওয়েব সাইট বানানো যায়